Xasuuq ay ciidammada gumaysigu ka gaysteen meelo kala duwan oo Ogaadeenya ka mid ah.\nDadwayne uu gumaysigu xidhxidhay.\nMagaalooyin kale oo ciidammada gumaysigu gubeen.\nWaraysiyo banaanbixii Sweden (Q2aad).\nWargaysyada iyo Ogadenya(Al-Jazeera)\nWariyaha RX uga soo warrama furinta dagaalka ayaa noo soo sheegay dagaallo dhawr ah oo dhex maraya CWXO iyo kuwa gumaysiga Itoobiya, kuwaasoo waxyeello ba'an logu gaystay ciidammada maxaysatada ah ee la soo dhoobay dalka Ogaadeenya. Dagaalladaasi waxay u dheceen sidatan;\n24/07/07 CWXO ayaa weerar mir ah ku qaaday ciidammo gumaysiga ka tirsan oo ku sugnaa Dusmo, waxayna weerarkaas kaga dileen 10 askari, 5 kalana way kaga dhaawaceen.\nIsla 24/07/07 waxay CWXO sidoo kale weerar mir ah ku qaadeen ciidammada gumaysiga ee fadhigoodu yahay magaalada Wardheer, waxayna u gaysteen khasaare aan faahfaahintiisa la haynin.\n21/07/07 dagaal CWXO iyo kuwa gumaysiga ku dhex maray Caleen, waxaa ciidammada gumaysiga lagaga dilay 4 askari, 6 kalana waa lagaga dhaawacay.\n18/07/07 Dharkenley, oo dhagaxbuur ka tirsan, dagaal ka dhacay waxaa ciidammada gumsysiga lagaga dilay 9 askari, 7 kalana waa lagaga dhaawacay.\n17/07/07 Karinka Soolle, oo Dhagaxbuur ka tirsan, waxaa ciidammada gumaysiga Itoobiya lagaga dilay 1 askari, 8 kalana waa lagaga dhaawacay.\nCiidammada maata-layska ah ee gumaysiga Itoobiya ayaa dadwayne rayad ah ku xasuuqay meelo kala duwan oo Ogaadeenya ka mid ah, iyagoo si arxan la'aan ah u laayay dadwayne shacab ah, isla markaana jidhdil bani'aadamnimada ka baxsan u gaystay, ka hor intii ayna daldalin.\nMarkii ay taariikhdu ahayd 24/07/07 waxay ciidammada gumaysiga Itoobiya si waxshinimo ah tuulada Babaase, oo 15 km woqooyi galbeed ka xigta magaalada Qorile, ugu laayeen dadwayne rayad ah oo aan waxba galabsanin. Dadkan la laayay iyo kuwa kale oo badan ayaa magaalada Qorile la qaqabtay markii ay taariikhdu ahayd 22/07/07. Sida uu ku soo warramayo wariyaha RX ee gobolka Doollo, waxay ciidammada gumaysigu wateen markii ay Qorile imanayeen liis ay ku taxan yihiin magacyada dadka la laayay iyo kuwa kale oo hadda la raadinayo. Dadkan ayay ciidammada gumaysigu markii denbe ku laayeen duleedka tuulada Babaase, iyagoo Xaskul la soohay ku daldalay. Dadkan ayay ciidammada gumaysigu jidhdil ba'an u gaysteen, ka hor intii ayna daldalin, iyadoo jidhkooda uu jidhdilkaasi aad uga muuqdo.\nDadka ay ciidammada nacabka ah ee guamysiga Itoobiya halkaas ku daldaleen waxay kala yihiin;\n1- Xasan Cabdi C/llaahi\n2- Ciilmooge Baddal Cabdi C/llaahi\n3- Xasan Buraale Cilmi-yare\n4- Cali Buraale Cilmi-yare\n5- Axmed-gaanni Guuleed Cali\n6- Faarax Xasan Haloonfi\n7- Ayaan Aw Cali Good\n8- C/rashiid Sh Maxamuud, oo naf loogu yimid, laakiin dhaawicii u dhintay\n9- Ridwaan Xasan Raage, oo iyadana ay wali nafi ku jirto, laakiin xaaladeeda laga dayrinayo. Gabadhan iyo wiilka ka horreeyaba waxay uga tageen mayd ahaan, laakiin waxaa iyagoo daldalan u yimid dadkii deegaanka.\nWaxaa iyaguna dadkan ka mid ahaa oo raqdoodii iyo ruuxoodii midna la la'yahay laba nin oo lagu kala magacaabo;\n1- Qarjaf Sayid Cismaan iyo\n2- Ina Carab Ismaaciil, oo magaciisa hore aanaan haynin.\n24/07/07 waxay sidoo kale ciidammada gumaysigu Nusdariiqa ku dileen labo nin lagu kala magacaabo\n1- C/risaaq Cali Caabi iyo\n2- nin lagu naanayso Gobos oo magaciisa saxda ah aanaan haynin.\n22/07/07 waxay ciidammada gumaysigu sidoo kale ku dileen magaalada Qabridaharre 4 qof oo rayad ah, waxaanan magacyadooda helnay;\n1- Geeljire Cabdi Guul iyo\n2- Axmed Nuur Dhicis Xaashi, oo ay ka dhaceen hanti gaadhaysa 10.000 oo Bir.\nIsla 22/07/07 waxay ciidammada gumaysigu ku dileen magaalada Caleen nin lagu magacaabo C/llaahi Faarax Good, oo isagana ka dhaceen lacag gaadhaysa 35.000 oo Bir.\n13/07/07 Qabridaharre waxay sidoo kale ku dileen ninka lagu magacaabo C/fataax Axmed Barkhadle.\nCiidammada gumaysiga ee ku hawllan xasuuqa iyo dhibaataynta dadwaynaha rayadka ah ee Ogaadeenya ayaa meelo akla duwan oo Ogaadeenya ka mid ah ku xidhxidhay dadwayne rayad ah oo aan waxba galabsanin.\n17/07/07 waxay ciidammada gumaysigu magaalada iimey ku xidhxidheen dadwayne rayad ah oo tariadoodu ay boqol kor u dhaafayso, kuwaasoo Iimey iyo nawaaxigeeda laga soo uruuriyay, isla markaana loo gaystay jidhdil iyo dhibaatooyin kale oo bani'aadaminmada ka baxsan. Dadkaa halkaas lagu xidhxidhay ayaa qaarkood la soo daayay, ka dib markii si qasab ah looga qaaday lacago ganaax ah oo aad u badan. Dadka ganaaxa laga qaaday waxaa ka mid ah;\n1- Ubax Deeq Maxamed oo lagu ganaaxay 500 oo Bir\n2- Fardowsa Sh Ibraahim oo iyada ay ciidammada gumaysigu kufsadeen, ka dibna ka qaadeen lacag gaasdhaysa 4000 oo Bir oo ganaax ah\n3- Xamdiya Maxamed Daahir oo iyadana 3000 oo Bir lagu ganaaxay\n4- Ifraax Xaaji Balballayti oo 3000 oo Bir lagu ganaaxay\n5- Rashiid Cabdi Maki oo isagana 3000 oo Bir laga qaaday\n6- Xaali oo magaceeda oo buuxa aanaan haynin waxaa iyadana laga qaaday 2500 oo Bir\n7- Farxiya C/llaahi Seerre oo laga qaaday 3500 oo Bir\n8- Abraas Xasan oo laga qaaday 2000 oo Bir\n9- Maxamed Cabdi Carab oo 3500 oo Bir laga qaaday\n10- Xafsa Aaden oo iyadana laga qaaday 3500 oo Bir iyo\n11- Bashiir oo isagana laga qaatay 3500 oo Bir.\n17/07/07 Xaraarey, oo Garbo ka tirsan, waxay ciidammada gumaysigu jidhdil ugu gaysteen, ka dibna ku xidhxidheen dad dhawr ah, oo ay sidoo kale hanti kala duewan ka boobeen, waxayna kala yihiin;\n1- Sawda Ibraahim\n2- Sahra Maxamuud Maax\n3- Maxamed Sh Cali Sayid Nuur\n4- Kadaawi Sayid Nuur iyo\n5- Saxane sayid Nuur. Seddexdan nin ee denbe waxay ka dhacday seddex Qori.\nWaxay sidoo kale ciidammada gumaysigu magaalada Dhuxun ku xidhxidheen dad reer Sayid Nuur ah oo ka daba-tagay qaraabadooda laga soo xidhay xarunti Sayid Nuur. Dadkanina waxay kala yihiin;\n1- Shifo Sh Cali Sayid Nuur iyo\n2- Maxamed Sh Axmed mahdi Sayid Nuur\n22/07/07 Waxay ciidammada gumaysigu Wayla-lagu-xidh ku dhaceen labo baabuur oo badeecado kala duwan waday. Badeecadahan waxaa kala lahaa gabdhaha lagu magacaabo;\n1- Shuun Cali Cigaal iyo\n2- Cawo Sh Cumar Nuur, oo iyada ay sidoo kale ka dhaceen 10 Neef oo Adhi ah oo ay meeshii ku qasheen.\n22/07/07 waxay ciidammada gumaysigu boobeen dadwayne ay si qasab ah ugu shiriyeen tuulada Babaase, waxayna dadka ka urursadeen maryo iyo saacado. waxay sidoo kale maalintaas ku qasheen tuulada Babaase 20 Neef oo Adhi ah, waxaana kala lahaa;\n1- Kaamil Gaambiye iyo\n2- Maxamed Kub-yar\nWaxay sidoo kale isla maalintaas lacag 1000 Bir ka dhaceen gabadh lagu magacaabo Khadra Axmed Cabdi Dhabbac.\nCiidammada gumaysiga Itoobiya, oo xasuuq ba'an iyo ciqaab wadareed muddooyinkii denbaba ka waday guud ahaanba dalka Ogaadeenya, ayaa gubay magaalooyin kale oo ku yaalle oo ku yaalla gobollo kala duwan oo Ogaadeenya ka mid ah. Magaalooyinkaasi waxay kala yihiin;\n19/07/07 waxay gubeen Ku-naso, oo koonfur ka xigta magaalada Haar-cad.\n13/07/07 waxay ciidammada gumaysigu gubeen Warandhaab, 10 km galbeedka ka xigta magaalada Galadiid ee gobolka Qorraxey.\n10/07/07 waxay iyadana dab qabadsiiyeen Dharkenley, oo woqooyi bari ka xigta magaalada Qallaafe.\nIsla 10/07/07 waxay mar kale gubeen Fool-jeex, oo 36 km dhinaca koonfureed ka xiga magaalada Qabridaharre.\n08/07/07 waxay gubeen Wabi-yar, oo 42 km dhinaca koonfureed ka xigta magaalada qabridaharre. Waxay ciidammada gumaysigu halkaas sidoo kale ku gubeen 480 Kiintaal oo raashiin ah oo dadwaynuhu lahaayeen.\n06/07/07 waxay ciidammada gumaysigu gubeen Xabaal-tiirri, oo dhinaca koonfureed ka xigta magaalada Haar-cad.\n02/07/07 waxay iyadana gubeen Balli-sareedo, oo 52 km koonfur bari ka xiga magaalada Qabridaharre.\n18/06/07 ciidammada cadowgu waxay gubeen Ugle, oo iyaduna 42 km woqooyi ka xigta magaalada Dhanaan.\nDhinaca kale 25/07/07 waxay ciidammada gumaysigu qasab uga rareen Ganfaale, oo Barmiilka u dhaw, reer lagu magacaabo Reer Qorane, kuwaasoo la geeyay magaalada Dhuxun.\nItoobiya oo hor istaagtay in gargaar cunto la gaadhsiiyo Ogadenya:\nTelefishinka caalamiga ah ee Aljazeera ee ku baxa afafka carabiga iyo ingiriska ayaa isagoo soo xiganaya wargayska caalamiga ah ee Nyyork Times yidhi.\nWargayska NYT oo soo xiganaya doblamaasiyiin ree galbeed ah iyo masuuliyiin u shaqeeya hay,adaha gargaarka ee caalamiga ah ayaa sheegay in xukuumada Itoobiya ay hor istaagtay in la gaadhsiiyo gargaar cunto oo dagdag ah gobolka Ogaden,ayna xidhay dhammaanba wadooyinkii soo galayay gobolka ee uu beecmushtarku usoo marayay.\nWargaysku wuxu kaloo yidhi:Ciidamada itoobiya iyo maleyshiyaadka u dagaalama ee wakiilka ka ah waxay xadeen gargaar caalami ah oo ay JQK ugu talagashay barnaamijka dabargoynta qalalka ee gobolka Ogaden waxayna ujiheeyeen dhinaca ciidamadooda waa sida ay soo xaqiijiyeen mas,uuliyiin u shaqeeya hay,adaha gargaarka ee caalamiga ah,gargaarkaas ayuu qiimihiisu dhannaa malaayiin doolarka maraykanka ah.\nCunaqabatayntu waxay saaran tahay gobolka Ogaden ee dariska la ah wadanka Somaliya,iyadoo ciidamada itoobiya ay gobolka kala kulmaan mucaarad hubaysan oo oo aad isusoo taraya,hay,adaha u dooda xuquuqul insaankuna waxay ku eedeeyeen ciidamada itoobiya inay gaysteen xasuuq iyo dambiyo ka dhan ah bini-adanimada oo aad u baahsan sidaana waxaa sheegay tv aljazeera oo soo xiganayay wargayska nyt.\nMasuuliyiinta u shaqeeya ha,adaha gargaarka ayaa sheegay in mamnuucida ay xukuumada itoobiya mamnuucday gaadhsiinta gargaarka iyo isu kala socodka beecmusharku ay keentay waali sicir barar,dadka ree baadiyaha ahna loo diiday xataa inay suuq gaystan xoolahooda nool oo ahaa lafdhabarta noloshooda.\nMaxamed Diyaab oo ah madaxa barnaamijka cuntada ee qaramada midoobay ee itoobiya ayaa nyt u sheegay inay suuragali weyday in musaacadooyinka la gaadhsiiyo meelaha dhibaataysan.\nXukuumada itoobiyana waxay eedaymahaas oo dhan kaga jawaabtay in cunqabataynta la saaray oo kaliya gobolo kooban oo mucayan ah taas oo looga gol leeyahay waa sida ay xukuumadu tidhiyi in la hakiyo hubka iyo rasaasta gaadhaya jabhada mucaaradka ah ee ONLF.\nLaakiin masuuliyiin maraykan ah ayaa sheegaya inay soo gaadhayaan warbixino is daba jog ah oo sheegaya in ciidamada itoobiya ay gubayaan tuulooyinka iyo maagooliyinka gabi ahanatoodba.\nDadka ree baadiyaha ah ee isku daya inay cambaareeyaan xukuumada itoobiya amase ayba wax ka sheegaan waxay ka dhigan tahay iyagoo naftooda ku khamaaraya,taasna waxaa daliil u ah ayuu wargaysku yidhi:afar wiil oo dhalinyaro ah oo la dilay kadib markii jidh-dil ba,an lagu sameeyey meel fagaare ah oo dadka hortiisa ah.\n20 ama 30 % gargaarka loogu talagalay gobolka Ogaden waa la waayaa,xukuumada iyo ciidanka itoobiyana waxay Ku andocoodaan in cuntadaas gargaarka ahi waqtigeedii dhacay ama ururka mucaaradka ahi dhexda ooga baxay.\nUgu dambayntiina waxay kusoo gabagabaysay :Hadii uusan gargaarku si dagdag ah ugaadhin gobolka Ogaden waxaa halkaas ka dilaaci doona gaajo iyo musiiyoobin daran.


Madaxweynaha Galmudug oo beeniyey eedayn uga timid dowladda Maraykanka. – Radio Daljir\nNoofember 23, 2016 10:45 g 0\nCadaado, Nov 24 2016-Madaxweynaha maamulka Galmudug Cabdikariin Xuseen Guuleed, ayaa wax kama jiraan kutilmaamay eedayn musuq-maasuq oo lasheegay in lagu sameeyey doorashada aqalka hoose ee ka socota Cadaado.\nCabdikariin Xuseen Guuleed ayaa sheegay in si Cadaalad ah ay u dhaceen Doorashada Xildhibaanada uu Safiirka soo hadal qaaday, isagoo tilmaamay inay doorteen Beelahooda Ergo ka socotay Xildhibaanadaasi.\nDhanka kalena, Madaxweynaha Galmudug ayaa ku tilmaamay warbixinta Safiirka mid aan laga fiirsan oo uu lasoo deg-degay waxuuna xusay inay Galmudug ay mar walba u taagan tahay sidii Bulshadeeda ugu cadaalad samayn lahayd.\nDHEGEYSO-RW Cumar Cabdirashiid oo kahadlay xaaladda abaareed ee Soomaaliya.


YEXESQEEL 30 - Kitaabka Quduuska Ah\n2Wiilka Aadamow, wax sii sheeg, oo waxaad tidhaahdaa, Sayidka Rabbiga ahu wuxuu leeyahay, Hoogga maalinta u baroorta!\n3Waayo, maalintii waa soo dhow dahay, maalintii Rabbigu waa soo dhow dahay, waana maalin daruuro madow leh, oo waxay noqon doontaa wakhtigii quruumaha.\n4Oo seef baa Masar ku dul dhici doonta, oo Itoobiyana waxaa jiri doona xanuun weyn, markii kuwa la laayay ay Masar ku dhex dhacaan, oo markaasaa maalkeeda badan la qaadan doonaa oo aasaaskeedana waa la dumin doonaa.\n5Oo waxaa iyaga seef kula dhiman doona Itoobiya, iyo Fuud, iyo Luud, iyo dadka isku qasan oo dhan, iyo Kuub, iyo dadka dalka iyaga axdiga la dhigtay.\n6Rabbigu wuxuu leeyahay, Kuwa dalka Masar tiiriyaa way dhici doonaan, oo kibirka xooggiisuna hoos buu u soo dhici doonaa, oo tan iyo Migdol, iyo ilaa Seweeneeh ayay seef ugu le'an doonaan, ayaa Sayidka Rabbiga ahu leeyahay.\n7Oo cidla bay ku ahaan doonaan waddammada cidlada ah dhexdooda, oo magaalooyinkeeduna waxay ku dhex jiri doonaan magaalooyinka baabba'ay.\n8Markaan Masar dab ku dhejiyo oo ay caawimayaasheeda oo dhammu wada baabba'aan waxay ogaan doonaan inaan anigu Rabbiga ahay.\n9Oo maalintaas waxaa iga ambabbixi doona wargeeysyo doonniyo fuushan inay cabsiiyaan kuwa reer Itoobiya oo aan waxba tuhunsanayn, oo waxaa iyaga ku soo kor degi doona xanuun weyn sidii wakhtigii Masar oo kale, waayo, bal eeg, waxyaalahaasu way imanayaan.\n10Sayidka Rabbiga ahu wuxuu leeyahay, Waxaan ka dhigi doonaa in dadka badan ee Masar ay gacanta Nebukadresar oo ah boqorka Baabuloon ku dhammaadaan.\n11Isaga iyo dadkiisa la jira oo ah kuwa ugu nac weyn ee quruumaha ayaa loo keeni doonaa inay dalka baabbi'iyaan, oo seefahooda ayay Masar ula bixi doonaan oo waxay dalka ka buuxin doonaan kuwa la laayay.\n12Oo webiyaashana waan wada engejin doonaa, oo dalkana gacanta sharrowyada waan ka iibin doonaa, oo dalka iyo kuwa dhex degganba waxaan ku wada baabbi'in doonaa gacanta shisheeyayaasha. Aniga Rabbiga ah ayaa saas ku hadlay.\n13Sayidka Rabbiga ahu wuxuu leeyahay, Weliba sanamyada waan wada burburin doonaa, oo ekaamahana Nof baan ka baabbi'in doonaa, oo mar dambena ma uu jiri doono amiir dalka Masar u taliyaa, oo dalka Masarna cabsi baan ku soo dejin doonaa.\n14Oo Fatroos ayaan cidla ka dhigi doonaa, Socanna dab baan qabadsiin doonaa, oo Noona xukummo baan ku soo dejin doonaa.\n15Oo waxaan cadhadayda ku dul shubi doonaa Siin oo ah qalcadda Masar, oo dadka badan oo Noona waan baabbi'in doonaa.\n16Oo Masarna dab baan ka dhex shidi doonaa. Siin xanuun weyn bay heli doontaa, Noona waa la wada burburin doonaa, oo Nofna maalinta oo dhan waa la cidhiidhin doonaa.\n17Barbaarrada Aawen iyo Fiibesed seef bay ku le'an doonaan, oo magaalooyinkaasna maxaabiis ahaan baa loo kaxaysan doonaa.\n18Oo Texafneheesna maalintaa ku madoobaan doonta, markaan harqoodyada Masar halkaas ku jejebin doono, kibirka xooggeeduna wuu ka dhex baabbi'i doonaa, oo iyada daruur baa qarin doonta, oo gabdhaheedana maxaabiis ahaan baa loo kaxaysan doonaa.\n19Sidaasaan Masar xukummo ugu soo dejin doonaa, oo waxay ogaan doonaan inaan anigu Rabbiga ahay.\n20Oo haddana sannaddii kow iyo tobnaad, bisheedii kowaad, maalinteedii toddobaad ayaa eraygii Rabbigu ii yimid isagoo leh,\n21Wiilka Aadamow, Fircoon oo ah boqorka Masar gacantiisaan jebiyey, oo bal eeg, lama kabin si ay u bogsato, oo waxba laguma duubin in xoog loo yeelo si ay seef u qaaddo aawadeed.\n22Sidaas daraaddeed Sayidka Rabbiga ahu wuxuu leeyahay, Bal eeg, anigu col baan ku ahay Fircoon oo ah boqorka Masar, oo gacmihiisana waan jejebin doonaa, tan xoogga leh iyo tii jabtayba, oo weliba waxaan ka dhigi doonaa in seeftu gacantiisa ka dhacdo.\n23Oo Masriyiintana waxaan ku kala eryi doonaa quruumaha dhexdooda, waddammadana waan ku kala dhex firdhin doonaa.\n24Oo xoog baan u yeeli doonaa gacmaha boqorka Baabuloon, oo seeftaydana gacantiisaan u dhiibi doonaa, laakiinse Fircoon gacmihiisaan jejebin doonaa, oo hortiisuu kaga cabaadi doonaa sida nin dhaawac ahu uu u cabaado oo kale.\n25Laakiinse gacmaha boqorka Baabuloon kor baan u qaadi doonaa, oo gacmaha Fircoonna hoos bay u dhici doonaan, oo markaan seeftayda gacanta boqorka Baabuloon u dhiibo, oo uu dalka Masar ku dul fidiyo, waxay ogaan doonaan inaan anigu Rabbiga ahay.\n26Oo Masriyiinta waxaan ku kala eryi doonaa quruumaha dhexdooda, waddammadana waan ku kala dhex firdhin doonaa, oo waxay ogaan doonaan inaan anigu Rabbiga ahay.\n< YEXESQEEL 29\nYEXESQEEL 31 >


Rajo intee la’eg ayaa Dowladda laga filan karaa sii daynta maxaabista India ku xiran | Calanside\nRajo intee la’eg ayaa Dowladda laga filan karaa sii daynta maxaabista India ku xiran\nWasiirka Arrimaha Dibadda ee Soomaaliya Yusuf Garaad iyo wefdi uu hoggaaminaayo oo uu ka mid yahay xeer ilaaliyaha guud Axmed Cali Daahir ayaa gaarey dalka Hindiya. Wefdiga Soomaaliya ayaa kulan la qaatey Wasiirka arrimaha dibadda ee Hindiya Marwo Sushma Swaraj, waxaana ay kala saxiixdeen heshiis iskaashi labada dal ah.\nHeshiiska ayaa qodobada uu dhigaayo waxaa kamid ah is-dhaafsiga maxaabiista ku xiran xabsiyada labada dal, waxaana heshiiskan u saamaxayaa Soomaaliya in ay la soo wareegi karto maxaabiis ka badan 100 oo ku xiran xabsiya Hindiya.\nHeshiiska ayaa dhigaya in lkabada dal midkastaa iskiis cafis ugu fidin karo maxaabiista u dhalatey mid kamid ah labada dal.\nMaalinta berri ah ayaa 15 u horeeya ee Maxaabiista Soomaaliya maxkmad lagu saarayaa maagalada Mumbay. Wasiirka Arrimaha dibadda ee Soomaaliya ayaa yiri:\nMaxaabbiista Soomaaliyeed ee India ku xiran oo dacwaddooda la qaaday, waxaa la filayaa 15-ka ugu horreeya in Maxkamad ku taalla Mumbai ay berry ku dhawaaqi doonto xukunkooda. Aniga (Yusuf) iyo xubnaha kale ee wafdiga Soomaaliya oo ay ka mid yihiin Xeer Ilaaliyaha Qaranka, Axmed Cali Daahir iyo mas’uuliyiin Wasaaradda Arrimaha Dibadda oo ay ka mid tahay Danjiraha Soomaaliya ee New Delhi, Ebyan Maxamed Saalax (Ebyan Ladane) berri ayaan u amba bixi doonnaa magaalada Mumbai.\nBilowgii sanadkan ayaa Dowladda Soomaaliya soo furatey 10 qof oo u dhashey dalka Hindiya kuwaas oo muddo dheer gacanta ugu jirey burcadbadeed, waxaana lagu wareejiyey dowladda Hindiya.


Mogadishu Journal » Mareykanka oo safiir u soo magacaabay Soomaaliya\nMjournal :-Madaxweynaha Mareykanka Donald Trump ayaa Safiir cusub u soo magacaabay Soomaaliya, kaddib muddo bilo ah oo xilkaas banaanaa, iyadoo uu iska casilay Safiirkii hore Stephen Schwartz.\nTrump ayaa u magacaabay Safiirka Soomaaliya Amb. Donald Yukio Yamamoto oo ah 65 jir caan ka ah Gobolka Geeska Afrika.\nYamamoto ayaa ahaa Kusimaha Kaaliyaha Xoghayaha Arrimaha Dibadda Mareykanka ee Afrika, waxaa uu horay u soo noqday safiirka Mareykanka u fadhiyay Addis Ababa sanadihii 2006-2009.\nSidoo kale waxaa uu soo noqday Safiirka Jabuuti sanadihii 2000 illaa 2003-dii, waxaa kaloo Safiir KMG uu ka soo noqday dalka Eritrea sanadihii 1997-1998.\nMagacaabidan ayaa ka dhigan sida uu Mareykanka u daneynayo arrimaha Soomaaliya, gaar ahaan Safiirka uu soo magacaabay Yamamoto oo ah diblomaasi caan ka ah Gobolka oo dalalka deriska la ah Soomaaliya ka soo noqday Safiir.


Saafi Films - News: Ciidamada Dowladda iyo kuwa AMISOM oo Hawlgallo Ballaaran ka Sameeyey Muqdisho\nCiidamada Dowladda iyo kuwa AMISOM oo Hawlgallo Ballaaran ka Sameeyey Muqdisho\nMagaalada Muqdisho ee xarunta Soomaaliya muddooyinkaan waxaa ka socda hawlgallo kala duwan oo ay ka wadaan qaybaha kala duwan ee Ciidamada Dowladda Soomaaliya iyo kuwa ka socda Midowga Africa ee AMISOM.\nCiidamada Booliska Dowladda Soomaaliya oo gacan ka helaaya Booliska AMISOM ayaa xalay qeybo badan oo magaalada Muqdisho ka tirsan ka sameeyay howlgalladii ugu ballaanaa, iyagoo howlgaladaasi kusoo qab qabtay dad badan oo ay ku jiraan ragg ka tirsan Al shabaab.\nCiidamada Booliska ayaa xalay saqdii dhexe gudaha u galay xaafado tuhun badan laga qabay halkaasi oo ay ku dhuumaaleysanayeen rag amaanka Muqdidisho lidi ku ah, waxaana xaafadaha xalay la galay ay ku kala yaallaan degmooyinka, Xamar-Jajaba, Waabari, Wadajir, Yaaqshiid iyo degmooyin kale.\nIlaa hadda sida ay sheegayaan wararka kasoo baxaaya howlgaladii xalay inka badan 200-qof oo ay ku jiraan rag katirsan Al shabaab ayaa lagu soo qab qabtay .\nCiidamada Booliska Soomaaliya, AMIOSM iyo hay�adaha amaanka ee Dowladda ayaa maalmihii lasoo dhaafay wadday howlgallo ay ku xaqiijinayaan amaanka caasimada Muqdisho\nnasro on October 05 2012 ·\n4,547,562 unique visits


Qaniinyada Shinnida. Gaaldiid\nBogga Hore > Causes > Qaniinyada Shinnida.\n1 Qaniinyada Shinnida:\n1.1 Maxaan sameeyaa:\nQaniinyada Shinida waxay keeni kartaa xasaasiyad daran iyo kaar gaar ahaan goobta ay jirka ka qaniinto shinnidu. Muddo yar kadib boogtii way casaan/guudnaan oo barari kadibna waxay bilaabaysaa inay ku cuncunto ama afeefato. Inta badan qaniinyadu ma aha mid halis ah.\nMaalinta hore ee qaniinyada shinnida, waxay bilaabmaya barar wata kaar. Inkasta oo qaniinyadu halis ahayn hadana ka war dhawr dadka.\nHaddii shinnidu ku qaniinto waxay ku reebtaa goobta ay qaniintay micideeda oo laga yaabo inay sumaysantahay, markaa sida ugu dhakhsaha badan micida ka saar adoo adeegsanaya cidiyahaaga ama shay kale oo soo saari kara micida.\nQabooji goobta la qaniinay, adoo isticmaalaya maro ama baraf.\nHaddii ay ku cuncunayso ama ay afeefanayso waxaad marisaa kariim qoyan, tusaale Xylocain iyo kariimyada hydrocortisone. Kala tasho dhakhtarkaaga intaanad marin Xylocain Ilamo ka yar da’diisu 18 bilood.\nKa ilaali inay caabuqdo nabarku adoo ku duubaya balastar.


Home Arimaha Bulshada Sushant Singh Rajpu: Saacadihii ugu dambeeyay ee noloshii jilaagii caanka ahaa ee...\n14-ka Juun oo maanta ku beegan, waxa ay sannad ka soo wareegatay geeridii atoorihii caanka ahaa Sushant Singh Rajpu kaas isku dilay gurigii uu ka degganaa Bandra.\nSushant, ayaa magac ka sameeyay shaneemooyinka adduunka ka dib markii Telefeshinada laga soo daayay musalsallo xiisa badnaa.\nSushant ayaa guri u gaar ah ku lahaa Mumbai. Laakiin wuxuu rabay inuu ku noolaado guri weyn, sidaas darteed wuxuu ku noolaa guriga ku yaalla Bandra siddeed bilood ka hor dhimashadiisa. Gurigan keligii kuma noolayn.\nWaxa ku wehelinayey agaasimihiisa dhanka hal-abuurka u qaabilsanaa, saaxiib iyo adeege. Ma jiro qof ka mid ah dadkii guriga kula noolaa oo u malaynayay in Subixii Axadda oo ay taariikhda ku beegnayd June 14, 2020 ay noqon doonto subaxdii ugu dambaysay nolosha Sushant.\nSushant Singh adeegihiisa ayaa u sheegay booliiska in wax walba ay wanaagsan yihiin ilaa subaxaasi.\nSushant wuxuu kacay 6:30 subaxnimo. Sagaalkii subaxnimo ayaa la siiyey cabitaanka rummaanka oo uu damcay inuu cabbo, hadana isla 9-kaas subaxnimo ayuu Sushant qoraal kula hadlay walaashii.\nIntaa kadib waxaa uu sidoo kale taleefoonka kula hadlay Mahesh Shetty oo la soo bilaabay shaqadiisa dhanka jilista. Labadan waxay ku jireen filimka taxanaha ee Ekta Kapoor ee Kis Desh Mein Hoga Mera Dil. Labaduba waxay ahaayeen saaxiibo wanaagsan waxa uuna qofkii ugu dambeeyay oo uu telefoonka kula hadlay.\nMarkaasi ka dib qolka ayuu galay oo uu gudaha isku soo xiray. Markii laga waydiiyay 10-kii subaxnimo inuu cunto cuno, Sushant kama uusan jawaabin su’aashaas. Laba ama saddex saacadood ka dib, agaasimaha wuxuu wacay Sushant walaashii, markii ay timidna waxaa loo yeeray ninkii albaabka ka furay oo sidaasi ayaa lagu furay.\nAtoorihii isdilay ma wuxuu qorsheynayay inuu xaas yeesho?\nSida laga soo xigtay booliisku, Sushant waxaa laga yaabaa inuu dhintay intii u dhaxaysay 10-kii subaxnimo iyo 1-dii duhurnimo. Markii ay meydka arkeen ka dib adeegihiisii ayaa wacay booliiska.\nBooliiska ayaa markii dambe warbaahinta u sheegay inay heleen warka ku saabsan dhimashadiisa laba saac ka dib. Waxayna guriga yimaadeen 2:30 duhurnimo, waxayna bilaabeen baaritaan.\nWaxay sheegeen inaysan guriga ka helin warqad muujinaysa inuu isaga is dilay. Meydkiisa ayaa la geeyay Isbitaalka RN Cooper 5:30 galabnimo ka dibna baaritaan ayaa lagu sameeyay.\nIlaa markaas, booliisku ma aysan bixin wax macluumaad ah. Taliye ku xigeenka Booliska Aagga 9-aad ee Mumbai Abhishek Trimukhe ayaa sheegay xilligaas in sababta dhimashada la ogaan karo ka dib marka la helo warbixinta isbitaalka.\nBaaritaanka la xiriira geeridiisa\nSida ay baahiyeen qaar ka mid ah warbaahinta Hindiya, booliska dalkaas ayaa wado baaritaan la xiriira dhacdadaas.\nWaxay booliska wareysteen illaa 30 qof, waxaana ka mid ah filim soo saaraha ay muddada isla shaqeynayeen Sanjay Leela Bhansali.\nSida ay wararka sheegayaan, Sanjay Leela wuxuu sheegay in weligii uusan gacan-bidxeyn Sushant, uusanna ka reebin ka mid noqoshada jilaayada filimaantiisa.\nSikastaba, waxaa askarta laga soo xigtay in ninkan soo saaraha aflaanta uu sheegay in jilaagaas uusan la shaqeynin muddo sababo la xiriiray inuu mashquul ku ahaa ka soo saarista Paani.\nSidoo kalen ninkan iyo jilaaga is dilay isla ma aysan hadlin tan iyo 2016-kii, wuxuuna sheegay in uusan ka warhayn in dhibaato dhanka maskaxda ah ay haysatay atoorahaas.\nPrevious articleKenya oo DF raali-gelin ka siisay dhacdadii calanka Somaliland\nNext articlekamarada: Maxaad ka taqaanaa warshaddii sameyn jirtay Sunta halista ah ee uu Ruushka ku aamusin jiray cadowgiisa?


Ergeyga cusub ee Qaramada Midoobay - BBC Somali - Warar\nErgeyga cusub ee Qaramada Midoobay\nMarkii u dambaysay ee la cusboonaysiiyay: 29 Abriil, 2013, 18:11 GMT 21:11 SGA\nMr Kay waxaa uu beddelayaa Augustine Mahiga, oo shaqadiisa soo gebagebeynaya saddexda bisha Juun ee sanadkan 2013.\nXoghayaha guud waxaa uu uga mahadceliyay sidii daacadnimada lahayd ee uu hawshiisa u soo gutay saddexdii sano ee la soo dhaafay.\nHoggaamintiisa ku dayashada mudan ee gacan siinta sidii looga bixi lahaa habkii kala guurka siyaasadeed ee siddeedda ka jiray Soomaaliya ee dhammaaday bishii September ee sanadkii 2012kii ayaa xusid gaar ah mudan, ayaa lagu yiri hadalka ka soo baxay xafiiska xoghayaha guud ee Qaramada Midoobay.\nWaxaana uu xoghayaha guud si faraxdi ku jirto oo aad u qota dheer u xasuustaa in waxqabadkii Mr Mahiga uu dhigay aasaaska ay haatan dowladda federalka ee Soomaaliya oo kaashanaysa beesha caalamka ay ka sii amba qaadi karto inay nabadda dhisto isla markaana xoojiso ammaanka iyo horumarinta dalka.\nMr Kay waxaa uu hadda yahay agaasimaha wasaaradda arrimaha dibadda iyo commonwealth-ka ee dalkan Britain u qaabilsan qaaradda Afrika, jagadaas oo uu yahay laga soo bilaabo sanadkii hore ee 2012-kii.\nShaqadaas kahorna, waxaa uu danjire ka soo noqday dalalka DRC intii u dhexaysay 2007 ilaa 2010kii iyo Sudan 2010 ilaa 2012kii. Waxaa kaloo uu soo qabtay jagada ah iskuduwadaha goboleed ee koofurta Afqanistaan iyo madaxa kooxda dib u dhiska gobolka Helmand intii u dhexaysay 2006 iyo 2007.\nMr Kay oo dhashay sanadkii 1958-kii waxaa uu leeyahay xaas iyo saddex carruur ah oo kala ah: labo gabdhood iyo wiil.


Sidee babaayga papaya loo abuurtaa aqoon | Somali music, lyrics, songs, mp3 Warwad\nSidee babaayga papaya loo abuurtaa\nBabaayga waxuu kamid yahay qudaarta midka ugu waxtarsan, waa caafimaad miiran, wuuna qurxiyaa jirkeena. Hase ahaatee maqaalkan kuma sharaxeeno wax tarkiise ee waxaan rabnaa inaan idin fahansiino sida ugu sahlan ee aad ku abuuran kartaan geed babaay (papay) ah.\nQaabka ugu wanaagsan, eena ugu sahalsan.\n1. Ugu horeen raadso babaay bislaaday oo ku qanciyo, kadib kala jeex si aad miraha madoow kala baxdo. Waxaa saaran Wax cad oo jilcan oo madowga ka sareeyo, si aad kaasi ugu tirtirto si taxadar leh udhaq kadib warqad cad ku qalaji, iskuna day inaad madoowga kaliya ku reebto. Kadib garaafo ama baaquli mirahaha kurido, kuna shub biyo. miraha biyaha kor ku dabaasha waa kuwa aanan soo baxeen ee ka saar.\n2. Raadso caro yar wax lagu beero, haddiii aad rabto tayada cararadaa inaan Sareesiiso carada ku shubo weel wax lagu kariyo kadib kari ku dhawaad 20 daqiiqo si carada ugu dilmaan cayayaan aan indhaha arkin.\n3. Meel yar oo aad rabto inaad ku beerato carada ku shubo. Tusaale ahaan sida caagadaha biyaha caafi ka jar afka hore kuna shubo caradaada wax yarna qooy adoon badineen kadib miro xoogaa ah ku beer mirahana wax yar duug. Si aad waqtiga udadajiso caaga bac cad sida tan jalaatada lagu sameeyo kor kaga dabool, si aad uhuuriso. Markuu yara soo baxo haddaad rabto booska badal oo boos wayn aad ugu tala gashay geeso, kadibna mar walbo biyaha aan saabuunta lahayn ku shub ama kuwa aad qudaarta iyo cuntada kale ku dhaqataan lakiin haka badin, babaaya ma jecla biyaha badan, laakiin yuusan qaleel ahaanin. Ugu yaraan 5 babaay hal mar is la abuur. Maadaama baabayga nin iyo naag leeyahay iyo mid isku jir ah. Babaaya midka naagta waxaaa lagu gartaa fiyoorahiisa waxuu udhawaada tiirka geedka, si hadhow qudaarta babaay isku badalo, sidoo kale fiyooraha wuu ka weenyahay halka kan ninka mid yar oo tiirka geedka ka fog yahay.\nBabaayga sanad kadib woo soo baxaa waana geedaha dhaqsi ku soo baxo, inkastoo geedadka caadiga ah lagu xisaabin.\nWarwad hadafkiisa waa in tayada bulshada ku hadasho af Soomaaliga helaan macluumaad tayeesan oo adeegsanaayo cilmigii ugu danbeeyay.


Bogga ugu weyn » Maqaallada Wararkii Ugu Dambeeyay » Magacaabista VIP ee eTurboNews » Andrew J Wood, Madaxweynaha SKAL Asia\nAndrew J Wood wuxuu ku dhashay Yorkshire England, waa hudheel hore, Skalleague, iyo qoraa safar.\nAndrew wuxuu leeyahay 48 sano oo soo dhawayn iyo khibrad socdaal ah.\nWax ku bartay Batley Grammar School iyo huteel ka qalin jabiyay Jaamacadda Napier, Edinburgh. Andrew waxa uu shaqadiisa ka bilaabay London, isaga oo la shaqaynayey hudheelo kala duwan.\nBooqashadii ugu horeysay ee uu dibadda ku tago waxa ay ahayd Hilton International, oo ku taal Paris, ka dibna waxa uu yimid Aasiya 1991kii isaga oo ku sugan Bangkok isaga oo loo magacaabay Agaasimaha Suuqgeynta ee Hudheelka Shangri-La, ilaa haddana waxa uu ku sugnaa Thailand.\nAndrew waxa kale oo uu la soo shaqeeyay kooxda Royal Garden Resort Group hadda Anantara (Madaxweyne ku xigeenka) iyo Kooxda Landmark ee Hudheelada (Madaxweyne ku xigeenka). Ugu dambayntii waxa uu ahaa Maareeyaha Guud ee Kooxda Royal Cliff ee Huteelada Pattaya iyo Hudheelka Chaophya Park ee Bangkok & Dalxiiska.\nXubin hore oo guddi ah iyo Agaasimaha Skål International (SI), Madaxweynihii hore ee Qaranka ee SI Thailand, iyo laba jeer oo hore madax ka ah Naadiga Bangkok.\nAndrew hadda waa madaxweynaha gobolka Skål Asia. 2019, Andrew waxa la guddoonsiiyey abaal-marintii ugu sarreysey ee SKÅL ee kala-duwanaanta Membre D'Honneur. Waa macalin marti ah oo si joogta ah wax uga dhiga jaamacadaha kala duwan ee Aasiya.


Wararka Maanta: Khamiis, May 17, 2012-Khilaaf salka ku haya muddada uu xilka haynayo Madaxweynaha Galmudug oo soo dhexgalay Baarlamaanka Maamulkaas\nGuddoomiyaha baarlamaanka Galmudug, Xasan Maxamuud Heyl oo warbaahinta kula hadlya Gaalkacyo ayaa sheegay in xilka madaxweynaha Galmudug uu ku eg-yahay kowda bisha Ogoosto ee sanadkan, isagoo sheegay inaanay ogolaan doonin inuu xilka kororsado.\n"Madaxweynaha xilligiisu waa gabo-gabo waana in doorasho la qabta inta aan la gaarin bisha Ogoosto ee sannadkan," ayuu ku taliyay guddoomiyaha baarlamaanka Galmudug oo ka digay in muddo korosi uu sameysto madaxweynaha.\nIntaas kaddib ayaa waxaa isna saxaafadda la hadlay guddoomiye ku xigeenka baarlamaanka Galmudug, Cowke Xaaji C/raxmaan isagoo sheegay in muddada uu xilka haynayo madaxweynaha Galmudug ay ku eg-tahay sannadka soo socda 2013 isagoo ka digay in muddadaas ka hor doorasho la qabto.\n"Xilliga madaxweynuhu xilka haynayo waa mid ku cad dastuurka, waana 2013, inta ka horreysa haddii doorasho la sameeyo waxay taasi abuuri kartaa qalalaase," ayuu yiri guddoomiye ku xigeenka baarlamaanka Galmudug.\nMurankan ayaa wuxuu imaanayaa iyadoo dhawaan la xalliyay khilaaf ay xilalka isaga qaadeen madaxweynaha Galmudug iyo guddoomiyaha baarlamaanka Galmudug, kaas oo keentay inay xilalkooda iska casilaan wasiirro badan.\n5/17/2012 4:38 AM EST


Waa Kuwee Labada Ciyaartoy Ee Man United Ka Tirsan Ee Farxadda Geliya Sir Alex Ferguson? - Maaha Fernandes & Pogba - Gool24.Net\nWaa Kuwee Labada Ciyaartoy Ee Man United Ka Tirsan Ee Farxadda Geliya Sir Alex Ferguson? – Maaha Fernandes & Pogba\nJuly 12, 2020 Mahamoud Batalaale\nTababarihii hore ee Manchester United ee Sir Alex Ferguson, waxa uu waqtigan ku raaxaystaa daawashada ciyaartoyda kooxdiisa, gaar ahaan laba ka mid ah xiddigaha uu Ole Gunnar Solskjaer sida cajiibka ah sare ugu soo qaaday ee bandhigga fiican ka samaynaya Old Trafford.\nSir Alex Ferguson oo ay da’diisu tahay 78 jir, waxa hadda u muuqanaysa in naadigii uu guulaha badan u horseeday ay dib usoo ceshanayso haybaddii ay lahayd, isla markaana ay heshay tayadii ka luntay markii uu isagu ka tegay.\nSida uu qoray wargeyska Mirror, Sir Alex Ferguson waxa uu la dhacsan yahay qaabka uu Solskjaer kooxda dib ugu soo nooleeyey, gaar ahaan natiijooyinka ay qaybtii dambe ee xili ciyaareedka ka keenaysay kooxdu, iyadoon laga badin 17 kulan oo xidhiidh ah.\nArrinta uu sida aadka ah isha ugu hayay Sir Alex Ferguson waxay tahay isbeddelka dhinaca weerarka oo Red Devils ay mar kale noqotay naadi laga cabsado oo haysata ciyaartooyo tamar iyo tayo leh, kuwaas oo afar ciyaarood oo xidhiidh ah dhaliyey min saddex gool iyo ka badan.\nBruno Fernandes oo Manchester United yimid bishii January ayaa ah ciyaartoyga loo nisbaynayo isbeddelka ku dhacay Red Devils, horena waxa laacibka ugu tayada badan ee joogay usii ahaa Paul Pogba, iyadoo markii uu laacibka reer France kasoo laabtay dhaawaca ee ay is heleenna, ay abuureen is-faham iyo bandhig cajiib ah.\nLaakiin Sir Alex Ferguson labadan ciyaartoy maaha kuwa xiisaha geliya ee uu daawashadooda ku farxaa, waxaana dad la joogay uu u sheegay Ferguson, sida uu wargeyska Mirror qoray, in Scott McTominay iyo Mason Greenwood ay farxad geliyaan.\n“Waxa uu farxad ka helaa ciyaartoyda da’da yar ee soo baxay sida Scott McTominay iyo Mason Greenwood.” Ayuu qof ka agdhow Ferguson u sheegay wargeyska.\nSi kastaba ha ahaatee, Manchester United ayaa fursad u haysata inay soo gasho afarta kaalmood ee ugu sarreeya haddii ay Isniinta guul ka keento ciyaarta ay ku qaabilayso Southampton, iyagoo ka faa’iidasan kara Chelsea oo Sheffield United ay ka adkaatay Sabtidii.


UPVC T1110 guddi derbiga - Shiinaha Hubei Shengyu Dhismaha Qalabka\nShengyu UPVC panelt derbiga waa fursad cusub oo loogu talagalay dhismaha cladding derbiga. Waxaa la soo saaray by 3 lakabka technology co-extrusion. Waa adag, waara oo midab khafiifa iyo, ka sii wanaagsan tahay bir iyo sheet galvanized. More muhiim ah, oo waa inuusan marna miridhku doonaa park warshadaha culus. Our guddi derbiga UPVC waa adkaysi u acids, fangaska iyo qoyaan leh tayo caan ah. Waxaa weli deggan waxqabadka jirka ah ee -40ºC in 80ºC. waxqabadka anti-daxalka ee guddi derbiga UPVC haboon applic ugu waa ...\nFOB Price: 2.99-7.99 / mitir oo laba jibbaaran\nShengyu UPVC panelt derbiga waa fursad cusub oo loogu talagalay dhismaha cladding derbiga. Waxaa la soo saaray by 3 lakabka technology co-extrusion. Waa adag, waara oo midab khafiifa iyo, ka sii wanaagsan tahay bir iyo sheet galvanized. More muhiim ah, oo waa inuusan marna miridhku doonaa park warshadaha culus.\nOur guddi derbiga UPVC waa adkaysi u acids, fangaska iyo qoyaan leh tayo caan ah. Waxaa weli deggan waxqabadka jirka ah ee -40ºC in 80ºC.\nwaxqabadka anti-daxalka ee guddi derbiga UPVC ku haboon yahay codsiyada ugu badan ee xeebaha leh daxalka ceeryaanta cusbo daran, iyo meelaha la wasaqowga hawada u daran, gaar ahaan aagga warshadaha kiimikada.\n1.5mm, 2.0mm, 2.5mm, 3.0mm 1110mm 1050mm 800mm Sida loo baahan yahay 3.2-6.0KG / ㎡ dhalaalaya White, Blue\nPrevious: ASA UPVC sheet saqafka jiingado W1025\nNext: sheet daylighting FRP TT980\nPanel Clear PCV saqafka\nFiber Guddiyada saqafku dumo\nGuddiyada Greenhouse Maro adag\nGuddiyada Maro adag ningax\nGuddiyada Maro adag Light\nGuddiyada Maro adag caaga\nGuddiyada Maro adag uu saqafku dumo\nGuddiyada FRP dahaaran\nGuddiyada FRP Waayo, Sale\nGuddiyada FRP Wall\nGlass saqafka Guddiyada Qiimaha\nGuddiyada caaga Greenhouse\nGreenhouse Guddiyada saqafka\nGuddiyada saqafku dahaaran\nGuddiyada Doolaal Maro adag\nGuddiyada saqafku caaga\nGuddiyada saqafka PCV\nGuddiyada saqafku jiingado translucent\nGuddiyada uu saqafku translucent Maro adag\nTransparent Guddiyada saqafka Maro\nGuddiyada saqafku Transparent\ntemperatuer High & saqafka iska caabin ah daxalka ...\nDardaro ASA sheet saqafka cusbi RY720-A


GOLAHA AMMAANKA OO KA SHIRAYA XAALADA DALKA SOOMAALIYA – Radio Daljir\nFebraayo 22, 2021 11:42 b 0\nGolaha Ammaanka ee Qaramada Midoobay ayaa maanta dood adag ka yeelanaya xaalada siyaasadeed ee dalka Soomaaliya.\nKulankan ayaa lagu wadaa in sidoo kale loogaga hadlo arrimo ay ka mid yihiin ammaanka, Doorashooyinka, Siyaasadda iyo waqti kordhinta ciidanka Midowga Afrika ee AMISOM.\nFadhigan ayaa waxaa uu ku soo beegmayaa iyadoo xaalad xasaasi ah oo dhinaca siyaasada ay ka jirto dalka Soomaaliya.\nMidowga Musharaxiinta ayaa waxa ay qoraal u gudbiyeen golaha ammaanka ee Qaramada Midoobay oo ay kaga canayaan madaxda DFS.\nGolaha Ammaanka ayaa fadhi uu yeeshay 9-kii Febaarayo 2021 ayaa dhageystay xogta Soomaaliya, waxaana warbixinta la wadaagay Wakiilka Xoghayaha guud ee Qaramada


Noorweey oo ku baaqday in qaxootiga ka soo talaabaya Afrika celiyo inteeysan soo gaarin Yurub | Somaliska\nWasiiradda u qaabilsan socdaalka iyo is dhexgalka dalkaasi Noorweey haweeneyda lugu magacaabo Sylvi Listhaug, ayaa sheegtay in qaxootiga ka soo talaabaya qaaradda Afrika ay haboon tahay in dib loogu celiyo ka hor inteeysan soo gaarin Yurub.\nWasiiraddan ayaa sheegtay hadalkaan mar ay ka hadleeysay tahriibayaashada badaha u dhaxeeya afrika iyo Yurub ee ku dhamaanaya ama isku biimeeya. Haweeneydan ayaa dhinaca kalena masuugtay kooxaha ilaaliyaha xeebaha Yurub, kuwaas oo ay ku tilmaantay in qudhooda ay ka macaashaan dadkaasi tahriibayaasha ah. Waxeey sidoo kale sheegtay ineey jiraan dadyow ay ku sheegtay ineey dhaqaalo doon yihiin kuwaas beey tiri waxeey culus badan ku yihiin nidaam-ka u degsan qaaradda gaar ahaan xagga nolosha.\nWaxeey misna tilmaantay in la kala garan la’yahay qaxootiga rasmiga ah ee ka soo carara colaadaha iyo xasilooni darrada ka taagan dalalkooda. Halka kuwo dhaqaalo doonka ahi ay yihiin kuwo ku soo kordhiyey culeys iyo qarashaad badan.\nSi kastaaba ahaatee hadalka wasiiradda ayaa imanaya xilli dalka Jarmalku soo jeediyey hindsi looga hortagayo muhaajiriinta tirada badan ee soo dhex jibaaxa baddaha halista ah, halkaana ku dhinta maalin walba. Dalka Denmark ayaa sidoo kale aad ugu riyaaqasay hindaha Jarmalku ku doonayo in laga hortago qaxootiga qaaradda Afrika ka soo talaabo.\nWadamada Midowga Yurub ayaa kal hore waxaa ay soo bandhigeen qorayaal la mid ah kan haatan Jarmalku soo jeediyey, hase ahaate ku guul dareysan jiray ineey fuliyaan sababo ay ku sheegeen in xeerka bani’aadnimada meel uga dhacayo. Balse haatan hindisahaani u muuqdo mid midowgu ay u riyaaqeen.


Fadeexada qaawan ee dul hoganaysa Sheybaarkii Shidaalka oo Shidaal xabag leh dalka ku sii daayey.qalinka A/rahman Fidhinle • Oodweynenews.com Oodweyne News\nFadeexada qaawan ee dul hoganaysa Sheybaarkii Shidaalka oo Shidaal xabag leh dalka ku sii daayey.qalinka A/rahman Fidhinle\ndawladApril 30, 2018\nKeydka Haamaha Shidaalka ee Berbera waxaa dhismahooda igiriisku bilaabay 6 dii Haamood ee ugu horeeyey\nsanadkii 1956, waxaa iyana Dawlada Federaalka ee Ruushku 6 kale ku dartay dhamaadkii sanadkii 1974. Waxaa Mareykanku isna qaar kale dhisay sanadihii 1981- 1982. Waxaana hada shaqeeya Haamo gaadhaya ilaa iyo 8 Haamood oo dib u habeyn kooban lagu sameeyey. Waxaa iyana jira Haamo gaboobay oo aan la dayac tirin iyo Haamo cusub oo ganacsato gaar ihi dhisanayso. Sideedaba Keydka Shidaalka qaranka waa in Amnigiisa iyo faya-dhowrkiisuba sugnaadaa mar kasta waayo waxaa ku xidhan Amniga qaranka ( National Security ) Sidaa daraadeed waa in Xukuumadu qacanteeda ku soo celisaa.\nKeydka Haamaha Shidaalka oo ahaa Hanti qaran oo ma guuraan ah ayaa 15 kii Octobar- 2015 sife aan sharciga iyo Dastuurka qaranka waafaqsaneyn loogu wareejiyey shaqsiyaad gaar ah iyo Shirkado macaash doon ah (Profit making company) Shirkadahaas oo kula sii shuraakoobay oo sheerer siiyey xubno gurada markaa ugu jiray Xukuumadii Siilaanyo ee waqtigeedii uu dhamaaday . Waxaa arintan wareejinta Haamaha shidaalka cod dheer oo aqbilayad ah ku laalay oo ku diiday Golaha Baarlamaanka ee Somaliland. Wareejintaasi waxay shacabka JSL u cadaysay in xukuumada Somaliland ay qaadacday sharcigii fartaaga badan ahaa ee Baarlamaanku ku laalay Wareejinta Keydka Haamaha Shidaalka ee Berbera.\nShirkadaha Keydka Haamaha Shidaalka ee Qaranka lagu wareejiyey waxay ka kooban yihiin 11 shirkadood oo kala ah.1– Shirkada Som Petroleum, 2– Som Oil, 3– Red Sea, 4-Ream Petroleum, 5- Ali Waraabe Company, 6-Harbi Petroleum. 7- Indho- Birta. 8-Muse Dalab, 9– Hass Company.10– Liiban Petroleum, 11– Deero Petroleum. Waxaa laga dhawaajiyey in 9 ka mid ah shirkadahaasi uun ay shidaalka dalka keenaan 5-ta kalena ay dulman yihiin oo ka sii iibsadaan Shidaalka shirkadaha keena.\nWareejintii Keydka Haamaha shidaalka qaranka lagu wareejiyey shirkadahan kor ku taxan ee macaashdoonka ahi wuxuu baalmarsanaa Xeerka iyo xeegaanada maalgashiga ee Somaliland Xeer/No/ 29/ 2004, Qodobkiisa 5-aad iyo Qodobkiisa 13-aad. Xeerkani wuxuu awood buuxda siinayaa 9-ka xubnood ee gudida maalgashiga Somaliland (Foreign investment board ) taas oo ay aheyd in ay doorkooda shaqo ka gutaan oo sife xalaal ah mujtamaca ugu soo bandhigaan ( fair competition ) hadii laga maarmi waayey in la wareejiyo keydka Haamaha shidaalka ee qaranka taasina may dhicin.\nBaadhis qoto dheer oo lagu sameeyey taariikhda fayo dhowrka iyo tayada shidaalka Somaliland soo gala ayaa laysku raacay in uu had iyo jeer shidaal xumi uu dalka soo galo, hadana in aan 3-dii sanadood ee la soo dhaafay aan Markab keliya oo sida Shidaal xun aan la xakameyn oo aan dib loogu celin. Waxaa shidaal xumaaday oo dib loo celiyey Somaliland ugu danbaysay sanadkii 2013 kadib markii sadex Markab dib loogu celiyey shidaalkii xumaa eey wadeen iyadoo waqtigaana ay Keydka Haamaha Shidaalka Berbera uu gacanta Dawlada ku jiray oo dadaal badani jiray in kasta oo aanay marka haysan qalab fayo dhowr (sheybaar ) oo hagaagsan oo lagu baadho hadana way la tacaali jireen si shidaalka dalka soo gala uu ahaado mid wanaagsan. Hadaba Maanta oo Haamaha uu ku rakiban yahay (shaybaar) ama faya dhowr casri ah oo lagu soo iibiyey sanadkii 2015 lacag dhan $15.Million dollar Maxaa looga shaqaysiin waayey sheybaarkaas ee Shidaalka xun dalka loogu sii daayey? Waxaa arintaasi ummaddu u aragtaa ” Waa werdi xeeladi daba taalo“.\nWaxaa Sharciga Keyda Haamaha Shidaalka ee dalka u yaalaa uu dhigayaa in marka Shidaalka Haamaha lagu shubo ay Masuuliyada shidaalku markiiba ku soo wareegayso Dawlada Somaliland sidaa daraadeed ay dhibaatooyinkaa uu keenay shidaalka xun ee xabagta leh ay masuuliyadeedu dowlada u taalo ayna haboon tahay in ay kula xisaabtanto oo toos u abaarto shirkadaha shidaalka xun dalka keenay si ay talaabo sharciga waafaqsan uga qaado.\n1-Xukuumada Somaliland iyo Hayadeeda fayo dhowrka qaranka waxay ku fashilmeen in ay kantaroolaan oo ay awoodeeda oo buuxda dul saaraan lana wareegaan Sheybaarkaa fadhiidhka noqday ee yaala Xarunta Keydka shidaalka ee Berbera, Sheybaarkaasi wuxuu ku fashilmay hubinta tayada Shidaalka ee dalka soo galay waxaana looga fadhiyaa in uu bixiyo magdhowga gaadiidkii shidaalka xabagta leh ku xumaaday oo dhan.\n2-Waxaa Fadeexad qaawan ah in aanay Hayada Faya dhowrka ee Somaliland aanay haysan ama gaar u laheyn sheybaar u gaar ah oo lagu baadho fayo qabka Shidaalka dalka soo gala. Si ay ula socoto tayada shidaalka dalka soo galaa in uu yahay mid ku haboon in la isticmaalo (fit for use).\n3- Waxaa nusqaan ku ah Qaranka Somaliland ee qaan gaadhka dhaafay in Wasaaradiisa Ganacasiga, Wershadaha iyo Dalxiisku aanay laheyn awood dhaqaale oo ay iyagu ku soo iibsadaan Shidaal wanaagsan oo dalka lagu is ticmaalo si ay iyagu uga sii iibiyaan Shirkadaha Shidaalka iibiya si dalku shidaal lagu kalsoon yahay oo la shaybaadhay uu u helo sicirka shidaalkuna uu u fadhiisto.\nGunaanad: Sheybaarna wuu jiraa- Shidaal xumina dalka wuu soo galay laba is qabanaaya maaha.Sidaa daraadeed Sheybaarka Faya dhowrka ee ku rakiban Xarunta Keydka Haamaha Shidaalka ee Berbera waxa waajib ku ah in uu lahaado Caymis (insurance ) sugan si uu isaga bixiyo magdhowga khasaare ee uu geystay shidaalkii xabagta lahaa ee uu dalka ku sii daayey..


crossorigin="anonymous"> crossorigin="anonymous"> May | 2020 | HimiloNetwork\nQoys mar qura Islaamka soo galay!\nHimilo May 29, 2020\tLeave a comment 351 Views\nMUQDISHO (HN) — Ku jiritaanka xaalad bandow ah oo dunida oo dhan lagu soo rogay, kama horjoogsan qoys Maraykanka inay yimaadaan masjidka si loogu qabto kalmadda tawxiidka si ay u aqbalaan in Alle mooyee aanu Ilaah kale jirin, Suubane Muxumed NNKH uu yahay Nabigii uu soo diray. Hooyada iyo saddexdeeda carruur waxaa iyaga oo taagan ardaaga hore ee Masjidka shahaadada ...\nHimilo May 25, 2020\tLeave a comment 366 Views\nMUQDISHO (HN) — Kaddib halgan adag oo uu ku bixiyay sidii uu bulshadiisa ugu baraarujin lahaa ol’olaha nadaafadda iyo bilicda degaanka, hadda wuxuu helay wadiiqo u sahleysa inuu dareenkooda ku hantiyo. Rudi Hartono, oo Induniisiyan ah waa mulkiile goob cunnada fudud lagu iibiyo ku leh koofurta Sulawesi, wuxuuna muddo badan dadaal ugu jiray in dadku mas’uuliyad iska saaraan daryeelka magaalada ...\nJapan oo heshay hab ay Diidiimadu kaga gudbi karaan dhabbayaasha tareennada.\nHimilo May 21, 2020\tLeave a comment 160 Views\nTOKYO (HN) — Dadka reer Japan ayaa iskaga imaanaya inay xal u helaan dhimashada Dii-diinka oo marwalba oo ay doonayaan inay gudbaan dhabba-bireedyada tareenka ay ku dhintaan. Waxaana jira dhowr kiisas oo diin badan ay ugu wax-yeeloobeen marista waddooyinka tareenka. Hadda waxaa jira dadaal ay horbaadayaan Waaxda West Japan Railway Co kaas oo looga golleeyahay in la yareeyo shilalka ay ...\nDonald Trump oo Dhaqtar Muslim ah u doortay Dadaalka lagu soo saarayo Tallaalka Covid-19.\nHimilo May 21, 2020\tLeave a comment 195 Views\nWASHINGTON (HN) — Dadaal lagu doonayo in looga hortago cudurka Corona iyo helidda tallaalkii lagula tacaali lahaa, madaxweyne Donald Trump ayaa Guddiga soo saara tallaalka Covid-19 wuxuu hormuud uga dhigay dhaqtar Muslim ah. Dr. Moncef Slaoui, oo Biljan-American ah ayaaloo magacaabay inuu hoggaamiyo Guddi loo dhisay inay sida ugu dhaqsiyaha badan kusoo saaraan tallalka cudurka Corona dhammaadka sannadkan. Shir jaraa’id ...\nMuslimiin gargaar kala duwan la gaaraya kuwa ayaanka liita!\nHimilo May 21, 2020\tLeave a comment 261 Views\nMUQDISHO (HN) — Ramadaanku waa bil wax walba oo samafal ah la isku booriyo in loo kala dheereeyo. Halka in badan ay cibaadadoda gaarka ah ku mashquulsan yihiin, waxaa jira in kale oo taas raaciya samafal ay u sameeyaan dadka ayaanka liita iyo kuwa la iska hilmaamay noloshooda. Samafalayaal ka socda Muslim Giving Back ayaa fagaaraha Manhattan habeen walba cunnooyin ...\nLa kulan: 8 jirka Masjidkiisa gaarka ah ka dhex sameystay Qolkiisa.\nHimilo May 21, 2020\tLeave a comment 389 Views\nLONDON (HN) — Muslimiin badan oo dunida ku nool, sannadkan bisha Ramadaan waxay u ahayd mid aad kaga duwan sannado badan. Dadaallada ay dowladuhu kaga hortgayaan faafista cudurka Corona ayaa sababtay in Muslimiin badan oo dunida ku kala sugan aysan helin fursad ay masaajidda isugu tagaan si ay ugu cibaadeystaan. Laakiin dad badan waxay go’aansadeen in Masjidkooda gaarka ah ay ...\nSababta Mashruuca ‘Ma ihi Muslim laakiin waxaa soomaya hal maalin’ loo bilaabay!\nHimilo May 18, 2020\tLeave a comment 292 Views\nLONDON (HN) — Gudaha Magaalada Blackburn ee dalka UK waa wax caadi iska ah inaad aragto dad-aan-Muslimiin ahayn oo soomaya inta lagu jiro bisha Ramadaan – si ay garab-istaag iyo taageero ugu muujiyaan Muslimiinta. Iyada oo xilligan lagu jiro waqti cudurka Corona uu dunida kala xiray, haddana Naadiga One Voice ayaa ugu yeeray dadyowga aan Muslimiinta ahayn inay hal maalin ka ...\nHimilo May 18, 2020\tLeave a comment 541 Views\nMUQDISHO (HN) — Ciidda waxaa la filayaa inay dhalato 24 bishan, marka loo eego Guddiga Cilmi-baarista iyo Fatwooyinka ee Culimada Yurub. Iyaga oo adeegsanaya tirsiga wareegga Dayaxa, waxay isku raaceen in maalinta Axadda ah oo taariikhdu ku beegan tahay 24-ka bisha ay tahay Maalinta Koowaad ee Ciidda. Geesta kalana, waxaa dhawaaq lamid ah midkaas uu kasoo yeeray Guddiga Muslimiinta Latin ...\nHimilo May 18, 2020\tLeave a comment 4,261 Views\nWaad ii ahaatoo iimaanka deeqdaye, naftu ku oggolaataye, ifka noloshu waa adiga.Ubaxyahow bidhaamee, oogada ka nuuray, indhahayga naxariis adigaa ku beeray.Indheergarad ku jecelo kuu ooman baan ahay.Allihii ku uumaa qurux kugu manneystay.Mar haddii jaceylkeennu ku korayo qalbiyadeenna gudahooda, quruxduna way soo koraysaa. Illeen jaceylka ayaaba ah quruxda ruuxdeenna.Nolosha waxaan ka dhex jeclaaday adiga. Haa adiga.Waxa ugu muhiimsan ayaa ah waxa ...\nQ9aad: Ereyo iyo Oraahyo Jaceyl xanbaarsan!\nHimilo May 18, 2020\tLeave a comment 2,525 Views\nWaro ila biyood lahoo, geeduhu anwaaciyo miro aada bixiyeen aragoodii lihidaa.Deymada xishoodkaa markaad luqunta dadabtaa kolba laygu didayaa oo layga darayaa.Amal barashadaadii jaceyl bay abaaray. Adna kugu ekaayoo eebadu ku gaartaye, ababsiinta caashaqa awoodeeda lihinaa.Daruuraha aslaayee, ashkir dahab la moodiyo, sagalladaa abuurmaya aragoodii lihidaa.Dumar ugu fil rooneey, dayax shan iyo tobnaad, dahab lagu mitaalaay. Da’deeda 17 jir guga loogu daraayee, ...\nNin awoodi kara inuu dushiisa ku qaado Fardaha.\nMaalinta Caalamiga ee Shaaha.\nSheekada Ninkii Saddex Xaas Mar-kaliya wada guursaday!


Maxaa ka jira in Guddoomiye Jawaari lagu qasbay Shirkii jaraa'id ee maanta..? [Akhriso Warbixinta C/raxmaan C/shakuur] | Goobjooge.net: Somali News, Somalia news Analysis.\nMaxaa ka jira in Guddoomiye Jawaari lagu qasbay Shirkii jaraa’id ee maanta..? [Akhriso Warbixinta C/raxmaan C/shakuur]\nDad badan ayaa is-weydiinaya sababta keentay ee loogu baahday inuu Guddoomiyaha Baarlamaanka Soomaaliya Maxamed Sheekh Cismaan (Jawaari) ee xilka iska casilay maanta saxaafadda kula hadlo xarunta Madaxtooyada.\nSu’aasha ayaa ka dhalatay iyadoo balanqaad hor uu ka baxay Guddoomiye Jawaari, isla markaana ay jirtay cabsi ku saabsan inuu khubadda Berri u dhacdo si ka duwan is-casilaad, waxayna arrintan ka dhex muuqatay shirkii Jaraa’id oo Jawaari aanu ku soo hadal qaadin Madaxweynaha garabkiisa taagnaa.\nSiyaasiga C/raxmaan C/shakuur ayaa warbixin yaab leh ka qoray shirka jaraa’id ee Guddoomiye Jawaari ku qabtay Villa Somalia xilli lagu balansanaa kulanka Berri ee Baarlamaanka.\nHOOS KA AKHRISO WARBIXINTA C/RAXMAAN C/SHAKUUR\nSaaxibkeey ayaa i waydiiyey muxuu Jawaari shirka jaraa’id ugu hordhacay kulanka uu Baarlamaanka beri ugu balansanaa. Waxaan ku iri waxaan ka mid ahaa 6 ruux oo labo Ajnabi tahay (Museveni iyo Mahiga) oo qayb ka ahaa wadahadalkii ka dhacay Madaxtooyada Uganda ee lagu go’aamiyey in Farmaajo xilka Raysalwasaare looga qaado 2011kii.\nShir habeeno socday ka dib ayuu Madaxweyne Shariif go’aansaday in Farmaajo iscasilo. Farmaajo wuxuu soo yimid Kampala. Wadahadal saacado qaatay ka dib oo isaga Sheikh Shariif dhexmaray ayuu ku aqbalay in uu iscasilo. Xiligaas waxaa taagnaa loolan Xukuumada iyo Baarlamaanka u dhexeeyey. Farmaajo markii uu Muqdisho ku soo laabtay ayuu damcay in uu ka laabto balantii uu Kampala ku soo qaaday, laakiin ugu danbayntii cadaadis dhinacyo kala duwan kaga yimid ayuu ku aqbalay. Habeenkii heshiiska la saxiixayey ayaa la isku soo qaaday in Farmaajo dhinaciisa ka saxiixo heshiiska, laakiin wuxuu ku adkaystay in aan loo baahnay, isaguna nin qowl leh yahay.\nSaxiibkeey waxaan ku iri waxaa laga yaabaa in Madaxweyne Farmaajo uu ka shakiyey Jawaari in uu war kale beri la soo shirtago, sababtoo ah Jawaari intii uu hadlayey marna ma xusin kaalinta Madaxweynaha, uma mahad celin, magaciisana sooma qaadin. Odaygu uma ekayn nin ku qanacsan in uu maanta hadlo.\nPrevious articleDowladda Imaaraadka oo War culus kasoo saartay Lacagtii lagu qabtay Muqdisho [Xiriirka labada dal oo meel xun gaaray-Akhriso]\nNext articleDucfad Ciidamo ka tirsan Xoogga Dalka oo tababar loogu soo xiray Saldhigga Turkiga ee Muqdisho [Sawirro]


Agaasimihii hore ee Hey’adda Nabadsugida oo ka digay falal Argagixiso oo Muqdisho ka dhaca – idalenews.com\nAgaasimihii hore ee Hey’adda Nabadsugida qaranka Axmed Macalin Fiqi ayaa ka digay falal argagixiso oo ka dhaca Caasimada Muqdisho, kadib markii warbixin ay soo saartay dowladda Britain ay kaga digtay qorshayaal ku aadan weeraro Argagixiso oo Al-Shabaab ka geysan rabto magaalada Muqdisho.\nIsagoo ka hadlayay xaflad sagootin ah oo Muqdisho loogu sameeyay Agaasimihii hore Hey’adda Nabadsugida ayuu ugu baaqay dowladda in aanay dhayalsan digniinaha soo baxaya, isla markaana si ficil uga jawaabto.\n“Caasimada Muqdisho waxay ka soo kabaneysay dhibaatadii ay soo martay, dadka Soomaaliyed waa cusub ayay ku waabariisteen oo ka duwan kuwii sanadihii hore jiray, hada waxaa soo baxaya digniino qatar wata oo falal argagixiso ay maleegayaan argagixisadu”ayuu yiri Agaasimihii hore Hey’adda Nabadsugida qaranka.\nAxmed Fiqi ayaa sidoo kale sheegay inay suura gal tahay inay dhab noqoto digniinaha la soo saaray, hase ahaatee loo baahan yahay in hey’adaha ammaanka ay feejignaan dheeri ah galaan, si looga hortago.\n“Waa arrin dhab noqon karta sida ay u sheegeen dowladda Ingiriiska, waa in hanjabaadaha Argagixisada la sheegay si ficil dowladda uga jawaabto”ayuu yiri Axmed Macalin Fiqi oo horay isaga casilay xilkii Agaasimaha Hey’adda Nabadsugida qaranka.\nWaxaa uu sheegay in Al-Shabaab aan lagula dagaalami karin kaliya Taangiyo ama madaafiic, hase ahaatee loo baahan yahay dhalinyaro sidooda oo kale oo dhex gala, sida ay u fikiraan u fikira, in dhalinyaradaas lagula dagaalamo, si looga hortago ficilada ay wadaan.\nXukuumada Soomaaliya oo ka jawaabtay digniinta ka soo baxday dowladda Britain ayaa sheegtay in aanay Muqdisho xilligan ka jirin qatar, hase ahaatee ciidamada ammaanka ay wadaan howl galo ammaanka lagu xaqiijinayo.


Booliiska Canada oo dilay muwaadin Soomaaliyeed – Radio Muqdisho\nBooliiska Canada oo dilay muwaadin Soomaaliyeed\nBoqolaal qof oo ka caraysan dilka wiil Soomaali ah ayaa isugu soo baxay fagaarayaasha magaalada Ottawa ee dalka kanada,markii la xaqiijiyay iney Boliisku dileen C/raxmaan Cabdi oo ahaa muwaaddin Soomaaliyeed.\nC/raxmaan oo 37 jir ah ayaa dalkaasi galay Siddeed sana ka hor,wuxuuna la noolaa qoyskooda, isagoo madaxa looga jiray una socdeen dawooyin markii ay Boliisku qabanayeen Axaddii.\nHalima Said oo ka mid ah ehelada C/raxmaan, ayaa sheegtay inuu ninkani ku dhintay jirdil iyo garaac fara badan oo ay ku sameeyeen ciidanka Boliiska Ottawa.\nXaliimo ayaa dowladda ka codsatay inay sida ugu dhaqsiyaha badan arrintan wax ugu qabato,waxayna sheegtay inay murugada isla qaybsanayaan dadka isu soo abaxy ee ka tiiraanyeysan wiilkooda ama walaalkood ay Boliisku dileen.\nKhalliif Ismaaciil oo ah C/raxmaan seeddigiis ayaa dadka isu soo baxay ugu mahad celiyay sida ay dareenkooda u muujiyeen, wuxuuna sheegay inuu si weyn ugu hanweyn yahay inay guulaysataan.\nGudoomiyaha degmada Deyniile oo ka badbaaday shil gaari\nR/wasaaraha oo ka qeybgalay munaasabad lagu soo bandhigayay waxqabadka guddiga doorashooyinka Qaranka


Garth Crooks Oo Ku Dhawaaqay Kooxdii Ugu Wanaagsanayd\nBy axadle\t Last updated Sep 15, 2020\nKhabiirka ciyaaraha, Garth Crooks ayaa soo xushay shaxda kooxdii ugu wanaagsanayd usbuuca koowaad ee horyaalka Premier League oo ay dhaceen siddeed ciyaarood.\nBruno Fernandes: I can increase Cristiano Ronaldo’s record bid\nMauricio Pochettino reveals the clubs that approached him …\nHoryaalka Premier League ayaan laga diiwaangelinin wax barbarro ah usbuucan, waxaana dhamaan siddeeddii ciyaarood ee dhacay lagu kala badiyey goolal ka badan 1 marka laga reebo laba kulan oo min 1-0 kusoo dhamaaday.\nCiyaaryahanno badan ayaa bandhig wanaagsan muujiyey usbuucan, waxaanay qaarkood ahaayeen saxeexyadii cusbaa ee kusoo biiray horyaalka Premier League, halka laacibiinta qaarkoodna yihiin kuwo hore usii joogay oo naadiyadooda beddelay, sida Willian oo Chelsea ka tegay una wareegay Arsenal.\nKhabiirka ciyaaraha, Garth Crooks oo ka hawl-gala BBC Sports ayaa toddobaad walba sameeya shaxda kooxda ugu wanaagsanayd kulamada dhacay, waxaana markan uu soo xushay xiddigo aanay doodi ka iman karayn oo ahaa kuwii ugu mudnaa garoomada.\nKulankii dhex-maray Crystal Palace iyo Southampton ee kusoo dhamaaday 1-0 ay Palace guusha ku gaadhay, waxa libinteeda ay uga mahad-celiyeen goolhaye Vicente Guaita oo muujiyey bandhig cajiib ahaa, isaga oo u babbac-dhigay, iskuna duubay kubbado ahlis ahaa oo goolal noqon karayay.\nDanny Ings ayuu ka diiday inuu shabaqiisa gaadho inkasta oo uu haliso badan sameeyey, waxaana uu guusha iyo saddexda dhibcood ba ugu ilaaliyey kooxdiisa goolkii uu dhaliyey Wilfried Zaha.\nDifaaca waxa si weyn isku muujiyey Castagne oo Leicester City u buuxiyey booskii uu banneeyey Ben Chilwell oo u wareegay Chelsea, waxaana bandhiggiisa uu ku mutaystay inuu kusoo baxo kooxda toddobaadka.\nSaxeexa cusub ee Arsenal ee Gabriel Magalhaes ayaa isaguna wacdaro ka dhigay Is-aaragii Fulham oo uu gool dhaliyey, isla markaana ciyaar tayadeedu sarrayso iyo hab-difaac wanaagsan uu la yimid.\nRomain Sais oo Wolves ah ayaa isaguna kusoo baxay kooxda usbuuca ee Gareth Crook, waxaana ku wehelinaya Lamptey.\nMohamed Salah oo saddexlay dhaliyey, Dominic Calvert-Lewin oo saxeexay goolkii ay Everton ku garaacday Tottenham iyo Aubameyang oo gool ku darsaday guushii Arsenal ee Sabtidii ayaa uu Gareth Crook usoo xushay shaxda usbuuca.\nQaab-Ciyaareedka usbuuca ee Gareth Crook:\nGoolhaye: Vicente Guaita (Crystal Palace)\nDifaaca: Timothy Castagne (Leicester), Gabriel (Arsenal), Romain Saiss (Wolves), Tariq Lamptey (Brighton)\nDhexda: Jeff Hendrick (Newcastle), James Rodriguez (Everton), Willian (Arsenal)\nWeerarka: Mohamed Salah (Liverpool), Dominic Calvert-Lewin (Everton), Pierre-Emerick Aubameyang (Arsenal)\naxadle 5536 posts\nLibya’s Haftar concurs to boost the oil blockade with…\nRights crew ‘affected’ via chaos in western…


SAFARKII GALBEEDKA FOG EE DALKA UGANDA by Hamse Mohamed Abdilahi MAAL(Hadhwanaagnews) Friday, August 10, 2012 Ka gadaal 9 bilood oo aan ku noolaa waddanka Uganda gaar ahaan magaalada madaxda Kampala ayaan markii ugu horaysay Ka gadaal 9 bilood oo aan ku noolaa waddanka Uganda gaar ahaan magaalada madaxda Kampala ayaan markii ugu horaysay sabtidii, August 4, 2012 safar ugu baxayay galbeedka fog ee dalkani. Hiirtii hore ayaan isku diyaariyey inaan u haayamo galbeedka fog ee dalkan Uganada anigoo aad ugu faraxsanaa inaan boqoosho 4 cisho ah kula soo qaato asxaabtaydii anu ardayda wada ahaan jirnay haatana wada nahay ee wax ka barta Western Campus KIU. Inyar dabadeed waxan Taxi ka hor qabsaday jamacadayda Kampala International University Main Campus si aan ugu boqoolo dhinaca\nfaras-magaalka oo ay baabuurtu ka baxdo anigoo ku soo beegmay xili baabuurtii badankoodii baxday waxan tigidhkii ka goostay shirkad la yidhaa Kalita Transporters gaadhiguna waxuu ahaa gawaadhida loo yaqaan TATA oo qaada ilaa 100 qof oo rakaab ah waxaan ahaa qofka kaliya ee Somali ah ee gaadhiga saran, isla goobta waxan ka iibsaday journal la yidhaa New Vision joornaalka waxaa ciwaan u ahaa sanad guurada 90aad ee jaamacada Makereeri. <?xml:namespace prefix = o ns = "urn:schemas-microsoft-com:office:office" />\nAbaaro 12:00 duhurnimo ayuu gaadhigii toobiyihii loo marayey galbeedka ku dhacay. Waxan si dareen leh isha ula raacayey dhulka ku hareeraysan wadada aan maraayo,oo runtii marka aad si weyn ugu sii fiirsato markiiba kugu soo dhacayso inaad dhex marayso dhul barwaaqo oo Falaadhaha cadceeda markay ku dhacaan galalka biyaha dhulka dul ceegaaga waxay samaynyaan midabo qurxoon ood jeegaan moodo kuwaas oo daymadooda indhuhu jeclaysanyeen. Rahuna mashxarad ku jees jeesayo xooluhuna dharag awadeed fadhiga ku daaqayaan. Dhulkaasi wuxuu qani ku yahay geedka loo yaqaano Timber ama geedka looxa laga sameeyo waxaa kaloo isna aad uga baxa geedka Matookaha. Waxan gaadhay magaalada Ishaka abaaro 7:30 Habeenimo waxaana igu soo dhaweyey si gobonimo iyo garasho ku jirto nin aanu sxb nahay oo magaciisa la yidhaahdo Hamse Mohamoud Abdilahi oo aanu Jaamcada Hargeisa wada dhigan yirnay sanadna iga hor qalin jabiyey Hamse wuxuu ka qalin jabiyey Faculty of Science and Technology imikana wuxuu ka diyaariyaa Master of Public Health Jaamacada KIU. Waxaa isna Ishaka igu soo dhaweeyey Mohamed Hamud Abdi oo ah Gudimiyha Muslimiinta ee KIUMSA ee jaamacada KIU Ahmed Cantar oo aanan isna ilaawi karin. Ardaydii ugu badnan ee aan soo dhawayta kale kulmay waxy ka soo baxeen dugsidaga Sare ee Sheik Secondary School dhamaantoodna waxy bartaan cilmiga caafimaadka.\nHamse Mohamud, Mohamded Hamud, Ahmed Cantar, iyo Anigoo Hamse Maal ah\nKa dib 3 dharaarod waxan usoo xadhko xidhay inaan ku soo noqdo Kampala asxaabtaydii waxay bilaabeen siday isoo safar salaamayn lahayeen iyagoon u kale hadhin inay isii nabad galyeeyaan. Gaadhigii wuxuu ila soo dhaqaaqay 12 :00 duhurnimo intii aan dhexda ku soo jiray waxaa na helay roobab dabaylo wata mararka qaar nooma suurta galayn inaan aragtida ama nalka gaariga naga horeeya aragno ceeryaamada iyo ufada dabaysha wadata darted taasina waxay sababtay in safarkii nagu dheeraado. 4 cisho ka dib ayaan gurigaygii ku soo noqday anigoo aad moodo in ay wax ii bildhameen. Safarkagaa waxa ugu magac daray safarkii visiting the attraction. Macna safrkii soo jiidasha iyo waayo aragnimada.\nHamse Mohamed Abdilahi MAAL\nKampala International University MPA


[80% off] Well.ca Kuubannada & Koodhadhka qiimo dhimista\nWell.ca Xeerarka kuubanka\nUgu Dambayn Ilaa 10% Koodh Koodh ah Kuuboonada Well.ca laguma iibsan karo waxyaabaha ay buuxisay Farmashiyaha Well.ca ama Adeegyada Well.ca, haddii aan si cad loo cayimin. Amar kasta oo ay ku jiraan rasiidhyada si khaldan loo adeegsado waxaa laga yaabaa in lagu xaqiijiyo oo la kansal gareeyo ikhtiyaarka kaliya ee Well.ca. Well.ca sidoo kale waxay xaq u leedahay inay joojiso kuubannada waqti kasta. $ 10 Off\nQaado $ 50 Off Iyadoo Koodh Kuub ah Well.ca Talooyin iyo tabaha Kuuban ee Kanada. Well.ca Canada waxay maamushaa Bogga Iibinta iyo Dhimista halkaas oo aad isla markiiba ka heli karto dhammaan badeecadihii ugu dambeeyay dhammaan qeybaha iibka ah. Isku qor liiska iimaylka Well.ca Canada oo ka hel 5% iibsigaaga koowaad iyo sidoo kale helitaanka joogtada ah ee qiimo dhimista gaarka ah iyo erayga ugu horreeya ee iibka iyo dallacaadaha soo socda.\n$ 25 $ $ $ 200 $ Ka hel $ 10 iibsigaaga in ka badan $ 40 markii aad ku muujiso koodhkan ku -darka Well.ca. Ka go'an in lagu caddeeyo caafimaadkaaga, fayoobaantaada, iyo alaabooyinka quruxda ugu fiican ee toos laguugu keenay albaabkaaga. Ansixiyay Dalabkan waa la tijaabiyay oo la ansixiyay koodhka kuubanka\n$ 10 $ $ $ 100 $ Maanta Well.ca Dalabyada ugu sarreeya: $ 10 Off $ 40+ Macaamiisha Cusub. Sii $ 10 Off & Hel $ 10 Off. Dalabyada Guud. 12. Xeerarka Kuuban. 4. Heshiisyada Maraakiibta ee Bilaashka ah. 1.\n$ 50 $ $ $ 300 $ Well.ca Coupon Codes 2021. Wadarta 19 si fiican u shaqeyneysa.ca Xeerarka Horumarinta & Heshiisyada Dhiirrigelinta waa la taxay kii ugu dambeeyayna waa la cusbooneysiiyay Luulyo 09, 2021; 19 rasiidh iyo 0 heshiis oo bixiya ilaa 20% Off, $ 50 Off, Hadiyad Bilaash ah iyo qiimo dhimis dheeraad ah, hubi inaad isticmaasho midkood markaad wax ka iibsanayso well.ca; Balanqaadka Dealscove waxaad ka heli doontaa qiimaha ugu fiican ee alaabta ...\nKordhin Ilaa 10% La Koodhka Promo Caan ah Well.ca Kuuboonada. Qiimo dhimis. Sharaxaad. Wuxuu dhacayaa $ 10 Off. $ 10 dalabyo ka badan $ 40. ---. Ilaa 25% Off. Illaa 25% dhimis Kaabisyada Bee.\nKu keydi ilaa 15% Off oo leh lambarka dhimista Naftaada ku qurxi xulashada cajiibka ah ee alaabada daryeelka maqaarka ee cajiibka ah, alaabada quruxda badan iyo qiimo aad u soo jiidasho leh. Ku dukaameyso Well.ca adoo adeegsanaya kuubboonkan waxaadna fursad u heli doontaa inaad ku sugto $ 15 iibsi OFF oo ah $ 75! DHAQSO!\nKa qaado $ 10 Lacag Dhimista Well.ca waa shirkad tafaariiqeed oo onlayn ah oo bixisa xirashada dhallaanka iyo carruurta, alaabta daryeelka quruxda iyo maqaarka, cuntada iyo jirdhiska, cuntada iyo cunto fudud iyo waxyaabo kaloo badan. Intaa waxaa sii dheer, waad codsan kartaa gorgortan adiga oo adeegsanaya kuubanka Well.ca si aad u hesho qiimo -dhimis.\n20% Ka Bixi Dhamaan Quruxda & Maqaarka Well.ca Kuuboonada Markay timaaddo nolol caafimaad qabta, halkan Bargainmoose waxaan jecel nahay inaan u malayno in cagaarka iyo dabiiciga ah aysan ahayn inay la macno tahay qaali oo aan la geli karin. Bogan, waxaad ka heli kartaa koodhadhkii ugu dambeeyay ee Well.ca, dalabyada xayeysiinta iyo iibinta oo aad ka heli karto badeecooyin aad u kala duwan websaydhka Well.ca qiimo aad u weyn.\nUgu Dambayn Ilaa 5% Koodh Koodh ah Ku kaydi Kuuboonadayada ugu fiican ee Well.ca bisha Ogosto 2021: Ilaa 40% Off. Baro koodhadhkii ugu dambeeyay ee Well.ca iyo koodhadhka kuubanka: 40% Cuntooyinka Buuxinta.\n$ 10 Off $ 40 + Intee in le'eg ayaad isticmaali kartaa ceel.ca kuuboon? Ku dar alaabta aad jeceshahay inaad ku iibsato gaadhigaaga wax iibsiga –xusuusnow, sicir -dhimistaada weli lagama jari doono qiimaha. Sii wad bixinta, isla marka aad gaarto "Tallaabada 2 ee 3" ee habka lacag bixinta (isla bogga aad bixiso macluumaadka lacag bixinta) waxaad arki doontaa "Code Coupon".\nBoorso Lacag ah oo Bilaash ah oo Iibsasho kasta oo Clinique ah Waxaan leenahay 50 well.ca Coupon Coodes -ka laga bilaabo Luulyo 2021 Soo qaado rasiidh bilaash ah oo lacag keydi. Heshiiska Ugu Dambeeya waa $ 10 Off $ 40+ @ Xeerarka Kuubanka ee Well.ca.\n$ 5 Off Pampers Baadh kuuboonada ugu dambeeyay ee well.ca, koodhadhka xayeysiinta iyo heshiisyada bisha Luulyo 2021. Ka hel dalabyo maraakiib bilaash ah iyo 30% Heshiisyo Off ah Well Ca oo keliya couponannie.com. Soo -jeedin Gaar ah & Soo -jeedinno Cusub oo Maalin walba Lagu Kordhiyay. Marna Ha Bixin Qiimo Buuxda!\nHadiyad Bilaash ah Iibsasho kasta oo Clinique ah $ 50 + Iyada oo ay la socdaan kuwan rasiidhka ah ee Well.ca iyo koodhadhka xayeysiinta, waxaad sidoo kale kasban doontaa Goodshop Cashback, kaas oo loo isticmaali karo in lagu bixiyo iibsiyada mustaqbalka. Si aad u furato kuubankaaga Well.ca; si fudud nuqul ugu dheji oo ku dheji koodhka xayeysiiska beerta ku habboon inta lagu jiro bixinta, oo sicir -dhimistaada si otomaatig ah ayaa loo adeegsan doonaa.\n$ 10 $ 40 $ + Macaamiisha Cusub Qiima dhimista Well.ca: 50% ilaa 60% Heshiisyada & Xeerka Xayeysiinta ee noocyada kala duwan. Ka hel badeecado kala duwan oo Well.ca ah qiimaha ugu wanaagsan ee miisaaniyadda ku habboon.\n$ 10 Off $ 40 + Kaydso 74 ama ka badan oo leh kuubannada Well.ca, koodhadhka xayeysiinta iyo heshiisyada Agoosto 2021. Waqti xaddidan heshiiska Well.ca: $ 10 ka baxsan amarrada ka badan $ 40 Macaamiisha Cusub. Ka hel 74 qiimo dhimis 27 heshiisyo Well.ca waxay bixisaa Agoosto 2021


War culus: Qaabkii Xasan Sheekh Soomalida looga horwareejin lahaa oo looga arinsanayo Hotel Saxafi | Markacadey.com\nWar culus: Qaabkii Xasan Sheekh Soomalida looga horwareejin lahaa oo looga arinsanayo Hotel Saxafi\nIn kabadan 100 xildhibaan ayaa hadda shir ay uga soo horjeedaan siyaasada Madaxweyne Xasan Sheekh waxa uu uga socdaa Hotel Saxafi ee magaalada Muqdisho.\nXildhibaanadan ayaa sheegay in siyaasad-xumida uu Xasan Sheekh dalka ku hogaaminayo ay gaartay heer aan indhaha laga qarsan karin, ayna ka arinsanayaan sida ugu wanaagsan ee ay uga jawaabayaan arintaas.\nQaar ka mid ah xildhibaanadan ayaa u sheegay saxaafada in Xasan Sheekh iyo kooxdiisa ay ku fashilmeen arimaha gudaha sida dhinaca ammaanka oo faraha ka baxay iyo dhinaca arimaha dibadda ayna tahay in uu bulshada soo maaliyeed ka hor wareego.\nSaxaafada ayaa banaanka ka joogta kulankaas, oo loo diiday in ay goob joog ka ahaadaan, waxaase lagu wargeliyay in marka uu soo idlaado warmurtiyeedka kulanka loo akhrin doono.\nKulan lagu waday in maanta xubnaha baarlamaanka ay isugu yimaadaan xarunta Baarlamaanka ayaa baaqday, kadib markii xildhibaano badan ay soo aadeen kulanka Hotel Saxafi.\nKulanka xildhibaanadan ayaa yimid iyadoo maalintii shalay ahayd ay soo baxeen warar sheegaya in khilaaf xoogan uu soo kala dhex galay Xasan Sheekh iyo madaxda dalka Ethiopia, iyadoo horay uu aad u xumaa xiriirka Kenya iyo Kooxda Xasan Sheekh, taas oo keentay in Magaalada Nairobi lagu xiro Qunsulkii safaarada Soomaliya ee Kenya.


Kenya oo COVID19 ka tallaali doonto dhallinyarada | Star FM\nHome Wararka Kenya Kenya oo COVID19 ka tallaali doonto dhallinyarada\nKenya oo COVID19 ka tallaali doonto dhallinyarada\nWasaaradda caafimaadka ee dalka ayaa shaacisay in laga billaabo berri tallaalka ka dhanka ah COVID19 gaar ahaan nooca Pfizer la siin doono dhallinyarada ay da’doodu u dhexeyso 15 ilaa 18 sano.\nWaxaa ka faa’iidaysanaya qiyaastii 5.7 milyan oo qof.\nMadaxa guddiga ay dowladda dhexe u xilsaartay qaybinta dawooyinka COVID19 Dr. Willis Akhwale ayaa sheegay in Isniinta dib u eegis lagu sameyn doono hannaanka si Talaadada loo billaabo bartilmaameedsiga dhallinyarada.\nHasa ahaate da’yarta ayaa lagu tallaalayaa Pfizer keliya.\nTani ayaa timid ka dib markii guddiga dawooyinka iyo ka hor tagga waxyaabaha sunta ah ee dalka uu arrinkan ansaxiyay.\nWaxaa uu qorshuhu yahay in ilaa 4 milyan oo dawooyinka tallaalka ah la gaarsiiyo dhallinyarada qaangaaraya .\nKenyaanka ayaa lagu boorriyay inay sii wadaan u hoggaansanka tallaabooyinka lagu xakameynayo faafitaanka caabuqa corona sida qaadashada afxirka, kala fogaanshaha,gacmo dhaqashada iyadoo la isticmaalayo gacmo nadiifiyaha\nHay’adda caafimaadka adduunka ee WHO ayaa ku talisay in tallaalka Pfizer la siin karo wixii ka wayn 12 sano.\nPrevious articleWasaaradda maaliyadda oo soo saartay 8 bilyan oo lagu dhisayo fasallo dheeraad ah\nNext articleIGAD oo soo dhaweysay heshiis lagu gaaray Suudaan


Qaar ka mid ah Guddoomiyeyaasha Guddiyada joogtada ah ee Baarlamaanka oo la doortay | Warbaahinta Umada Soomaaliyeed\tSunday, April 23rd, 2017\tHome\nQaar ka mid ah Guddoomiyeyaasha Guddiyada joogtada ah ee Baarlamaanka oo la doortay\nApr 14, 2017 - jawaab\tMudanayaasha Baarlamaanka Federaalka ah ee Soomaaliya oo kulan ku yeeshay xarunta Villa Hargeysa ee magaalada Muqdisho ayaa doortay qaar ka mid ah Guddoomiyeyaasha Guddiyada joogta ah ee golaha Shacabka.\nKulanka oo ay goob joog ka ahaayeen Guddoomiye ku-xigeenka Koowaad ee golaha Shacabka Cabdiweli Sheekh Ibraahim Muudeey iyo Guddoomiye ku-xigenka labaad ee golaha Mahad Cabdalla Cawad ayaa waxaa lagu doortay ilaa iyo saddex guddi iyo ku-xigeenadooda.\nXildhibaan Cabdullaahi Goodax Barre waxaa loo doortay Guddoomiyaha Guddiga Kheyraadka dabiiciga, Xildhibaan Sagal Isxaaq Biixi waxaa loo doortay Guddoomiyaha Guddiga Xuquuqul Insaanka ee Baarlamaanka halka Xildhibaan Malaaq Dhaayow loo doortay Guddoomiyaha Guddiga Beeraha, iyadoo sidoo kale la doortay saddex guddoomiye ku-xigeen oo hoostagaya Guddoomiyeyaasha la doortay.\nXildhibaan Sagal Isaaq Biixi oo la hadashay Warbaahinta Qaranka ayaa sheegtay in kulankii maanta ka dhacay xarunta Villa Hargeysa lagu doortay Saddex Guddi, iyadoo doorashada ay ku tartamayeen Xildhibaanno dhowr ah, waxaana ay intaa ku dartay in mudanaayasha la doortay ay yihiin kuwa aqoon u leh Guddiyada ay Madaxda ka yihiin.\nDoorashada maanta ayaa bilow u ah dhismaha Guddoomiyeyaasha guddiyada joogtada ee baarlamaanka, si ay ula shaqeeyaan Wasaaradaha iyo hay’adaha kale ee ay shaqo wadaagi yihiin, taasi oo ka dhalan karta isla xisaabtan dhab ah..


Guddoomiyaha guddiga doorashada heer federal ee Soomaaliya oo ka gaabsaday xilliga ay dhacayaan doorashooyinka dalka - Puntland Mirror Believable Media Website\nHomeSomaliaGuddoomiyaha guddiga doorashada heer federal ee Soomaaliya oo ka gaabsaday xilliga ay dhacayaan doorashooyinka dalka\nAugust 1, 2016 Abdi Omar Bile Somalia 0\nGuddoomiyaha guddiga doorashooyinka Cumar Maxamuud Cabdule .\nMuqdisho-(Puntland Mirror) Guddoomiyaha guddiga doorashada heer federal ee Soomaaliya ayaa ka gaabsaday xilliga ay dhacayaan doorashooyinka dalka.\nCumar Maxamuud Cabdule oo shir saxaafadeed ku qabtay caasimada Soomaaliya, Muqdisho ayaa ka hadlay howlaha shaqo ee guddiga horyaala.\nMarkii uu dhameeyay faahfaahinta howlahooda shaqo ayaa saxaafada weydiisay xilliga la qabanayo doorashooyinka dalka, balse guddoomiyaha ayaa ka gaabsaday weydiintaas.\nGuddoomiye Cumar ayaa sheegay in wakhtiga rasmiga ah ee doorashada la qabanayo ay go’aan ka gaari doonaan madaxda dowlada federaalka iyo kuwa maamul goboleedyada dalka ka jira.\nGuddoomiyaha ayaa sheegay in hawlaha farsamo ee doorashada u baahantahay ay u gudbin doonaan madaxda dowlada federaalka iyo kuwa maamul goboleedyada oo dhawaan la filayo in ay ku kulmaan magaalada Muqdisho.\n19 cisho ayaa ka harsan wakhtigii lagu balamay in lagu soo xulo golaha wakiilada dowlada federaalka Soomaaliya.\nIlo-wareedyo diblomaasi ayaa dhawaan u sheegay warsidaha Puntland Mirror in doorashada dalka ay dib u dhacayso ilaa iyo bisha December ee sanadkan 2016.\nAugust 26, 2016 Guddiga doorashooyinka Soomaaliya oo ka hadlay qaabka ay u socdaan howlaha doorashooyinka 2016


Madaxweyne Deni oo magacaabay Xubnaha u metelaya Puntland Guddiga Farsamada - Jowhar Somali Leader\nHome News Madaxweyne Deni oo magacaabay Xubnaha u metelaya Puntland Guddiga Farsamada\nMadaxweynaha Maamul Goboleedka Puntland Siciid Cabdullaahi Deni ayaa magacaabay labo xubnood oo u metelaya maamulka Puntland guddiga farsamo ee dhowaan ay madaxda dowlada federalka iyo maamul goboleedyada ku heshiiyeen inay ka soo shaqeeyaan hannaanka doorashada dalka.\nQoraal uu soo saaray Madaxweyne Deni ayaa ugu magacaabay labadan xubnood Wasiirka Arrimaha Gudaha iyo Agaasime ku xigeenka madaxtooyada Puntland.\nHalkan hoose ka aqriso qoraalka ka soo baxay madaxtooyada Puntland.\nDhuusamareeb: 24 Luulyo 2020 : Madaxweynaha Puntland Siciid Cabdullaahi Deni isagoo ka duulaya war-murtiyeedkii kasoo baxay Shirkii Madaxda Dowladda Federaalka ee Soomaaliya iyo Dowladdaha xubnaha ka ah kuna qabsoomay magaaladda Dhuusamareeb ee Caasimadda Dowladda Galmudug, 22 Luulyo, 2020.\nShirkaas oo nuxurkiisa ay ka mid aheyd in la magacaabo guddi farsamo oo ka kala socda Dowladda Federaalka Soomaaliya iyo Dowladdaha xubnaha ka ah, guddigaas oo kasoo baaraandagi doona hannaanka iyo habsami u socodka Doorashooyinka Dalka. Sidaasi darteed, Madaxweynaha Puntland wuxuu magacaabay xubnaha ku matali doona guddigaasi Maamulka Puntland.\n*Xeerkan waxaa uu dhaqan gelaya marka uu Madaxweynuhu saxiixo, wuuna saxiixay.


Daryeelka caafimaadka ee dalka dibeddiisa loo doonto - Radio Sweden Somali - Raadiyaha Iswiidhen | Sveriges Radio\nQalliinka indhaha ayaa ugu badan qalliinka dalka dibeddiisa lagu sameeyo. Sawirle: Björn Larsson/Scanpix.\nDaryeelka caafimaadka ee dalka dibeddiisa loo doonto\nLa daabacay tisdag 13 augusti 2013 kl 14.03\nKowda bisha Oktoober ee sannadkaan waxaa dhaqangeliya sharci cusub oo muwaadiniinta iswiidhishka xaq u siinaya in ay daryeel caafimaad u doontaan dalalka kale ee Midowga Yurub. Ilaa hadda waxaa la soo isticmaalyaayey go’aan ay soo saartay maxkamadda Midowga Yurub. Go’aankaas Maxkamaddu wuxuu keenay in uu Midowga Yurub soo saaro qaraar hadda Iswiidhen ka noqonaya sharci cusub. Haddaba sidee ayuu sharcigaan cusubi ugu fududeynayaa dadka iswiidhishka in ay daryeel caafimaad u doontaan dalalka kale ee Midowga Yurub. Waa tan Viktoria Sjöberg oo ka hawlgasha Hay’adda Caymiska ee magaalada Visby oo arrintaan sharraxaysa:\n- Waxaan dadka u goynna warqad caddayn ah oo ay ula tagaan goobta daryeelka caafimaadka ee dalka ay daaweynta u doonteen . Kharashkii ayey iska bixiyaan. Marka ay dalka dib ugu noqdaanna waxay codsadaan in loo soo celiyo kharashyadii ku baxay intii ay halkaas u joogeen daryeelka caafimaad. Kharashyadaasna waxaa ka mid ah kharashyadii ku baxay safarka iyo meelihii ay degganaayeen.\nSannadkii hore ee 2012 waxaa iyagoo cuskanaaya qaraarka EU Iswiidhen ka dhoofay dad iswiidhish ah oo tiradoodu gaareyso 3600 oo qof, kuwaas daryeel caafimaad u doontay dalalka Midowga Yurub. Markii ay dalka dib ugu noqdeen, waxaa codsiyadii laga diidey 400 oo ka mid ah dadkaas.\nBoqolkiiba 40 xanuunyada ay dadku u doontaan dalalka kale waxay u badan yihiin cudurada indhaha iyo noocyo ka mid ah dhaawacyada. Waxaa kaalinta labaad gala cudurada maqaarka, halka ay kaalinta saddexaad kaga jiraan cudurada iyo dhaawacyada ku dhaca murqaha iyo kalagoysyada. Waxaa daryeelka xanuuno la xiriira mindhicirada iyo kansarka dibedda ugu doonta dad gaaraya boqolkiiba hal, laakiin codsiyadooda in ay dalka dibeddiisa isku soo daaweeyaan laga diidaa 2 illa 3 qof oo ka mid ah dadkaas.\nWaxaa jira saddex hab oo daryeelka caafimaadka ama qalliinka la sii qorsheeyey loogu doonto dalalka Midowga Yurub, dalka Iswitserland iyo dalalka kale oo ay Iswiidhen heshiisyada la gashay. Haddaba, marka hore waa in uu qofku ruqsad ka helaa Hay’adda Caymiska. Dariiqa labaad wuxuu noqonayaa in qofku marka hore go’aan ka helo hay’adda caymiska.\n- Markaas wuxuu qofku hay’adda caymiska ka helayaa go’aan qeexaya in qofka loo oggolaaday in uu daryeel caafimaad dibedda u doonto iyo kharashka loo oggolaaday inta uu dhan yahay. Laakiin qofku waa in uu marka hore isagu lacagtaas bixiyaa, oo gadaal ka codsadaa in loo soo celiyo.\nHabka saddexaad oo dadku dibedda ugu aadaan daryeel caafimaad wuxuu noqonayaa in qofku iska dhoofo isagoo aan ruqsad ka haysan hay’adda caymiska oo uu gadaal ka soo gudbiyo codsi uu ku doonayo in laga bixiyo kharashyadii ku soo baxay. Viktoria Sjöberg ayaan habkaan kala talineysa dadka:\n- Waxaa wanaagsan in uu qofku sii haysto go’aan, uuna sii og yahay in kharashka ku baxa loo soo celinayo.\nHaddaba ma waxaad oran lahayd dadka bukaanka waa ay u fududaaneysaa marka sharcigaan cusubi dhaqangalo 1da Oktoober?\n- Mar walba waxaa qofka bukaanka ah u fudud in uu jiro sharci uu ku tiirsado, waayo si cad ayey sharciga wax waliba ugu qeexan yihiin. Haddii daryeelka caafimaadka oo uu qofku doonayo horay looga sii go’aan, waxay u fududeyneysaa in uu sii ogaado in kharashka laga bixinayo iyo inta uu le’ekaanayo kharashkaasi.\nIswiidhen waxay heshiis ku saabsan in muwaadiniinta iswiidhishku daryeel caafimaad u doonan karaan dalal ka baxsan Midowga Yurub la leedahay dalalka ay ka mid yihiin Turkiga, jasiiradaha Kaab Feerdi iyo dalka Jili. Iswiidhen waxay dalka Israaiil la leedahay heshiis khuseeya ummulinta iyo daryeelka la xiriira. Dhammaan heshiisyadaan waxay Iswiidhen u gashay in ay muwaadiniinteedu daryeel caafimaad ka helaan dalalka ay heshiisyadaas la gashay. Waxaa kaloo ay muwaadiniinta iswiidhishku daryeelka caafimaad ka heli karaan dalka Awstaraaliya, ayey tiri Viktoria Sjöberg.\nHaddaba si qofka loogu oggolaado in uu daryeel caafimaad oo la sii qorsheeyey u doonto dalka dibeddiisa, waxaa loo baahan yahay daryeelkaasi u dhigmo aqoonta iyo waaya-aragnimada daryeelka caafimaad ee Iswiidhen ka jira. Kharashyada ku baxa qalliimada la oggolaaday in dalka dibeddiisa loo doonto waa in aysan kharashyadoodu ka badan inta uu ka joogo Iswiidhen. Sannadkii 2012 waxay hay’adda gargaarka bulshadu 58 milyan oo karoon ku bixisay kharash ku baxay daryeel caafimaad oo dalka dibeddiisa loo aaday. Dhanka kale waxaysan hay’adaha iwiidhishku bixin kharashyada ku baxa qallimada isqurxinta.


Ogaden News Agency (ONA) – Faallo: Warbixin Iska Hor Imanaysa oo Itoobiya Kasoo Saartay Doorashada Soomaaliya.\nFaallo: Warbixin Iska Hor Imanaysa oo Itoobiya Kasoo Saartay Doorashada Soomaaliya.\nPosted by ONA Admin\t/ January 22, 2017\nUrur isku sheegay inuu ka shaqeeyo arrimaha cilmi badhista lana yiraahdo Xarunta Dhexe ee wada hadalka, cilmi badhista iyo wada shaqaynta, loona soo gaabiyo (CDRC) xaruntiisuna tahay magaalada Addis Ababa ayaa soo bandhigay warbixin ka kooban lix iyo toban bog oo uu kaga hadlayo arrimaha siyaasadda, doorashada, dhaqaalaha, amaanka iyo habka awood qaybsiga qabaa’ilka ee Soomaaliya.\nWarbixinta ayaa inta badan xooga lagu saaray ka hadalka siyaasadda waddanka, iyadoo tilmaan cad ka bixinaysa qaab dhismeedka ay ku salaysan tahay awood qaybsiga hanaanka 4.5 iyo damaca qabaa’ilka Soomaalida. Warbixintu waxay u hadashay qaab aad ugu khatar badan dadka Soomaalida, iyadoo qabaa’ilka mid kasta siinaysa jago gaar ah, taas bedelkeedna uusan qaban karin jagada kale, tanoo ah hab xeeladaysan oo ku dhisan qaybi oo xukun.\nTusaale waxay u soo qaadatay in Shariif Xasan Sheekh Aadan uu ku khaldanaa inuu Madaxweyne u hanqal taago, taas bedelkeedna reerkiisu ay leeyihiin booska Jawaari loo doortay, halka qabiilka Hawiye ay ku sheegtay in haddii madaxtinimada la dhaafiyo ay Shabaab taageerayaan, Daroodkana ay ku tilmaantay inay booskooda Raysalwasaaraha haystaan xilligan.\nQabiilka Isaaqa ayey ku sheegtay inay leeyihiin booska ku xigeenka Raysalwasaaraha, halka qabaa’ilka laga tiro badan yahay leeyihiin booska ku xigeenka afhayeenka baarlamaanka, halka Dirtuna leedahay kuxigeenka labaad ee afhayeenka baarlamaanka si loo xoojiyo nabadda iyo dimoqraadiyadda soomaaliya.\nUgu horeyn, ururka soo saaray mid rasmi ahaan loo yaqaan ma ahan, haddii uu baaritaano ka samayn lahaa waxyaalaha ka jira gudaha Itoobiya waxay noqon lahayd suurto gal, marka waa urur ay dawladda Itoobiya leedahay, kana turjumaya aragtideeda siyaasadeed ee Soomaaliya ku aadan, tanoo ah in ay sii dheeraato kala qo qobka iyo kala dilista dadka Soomaaliyeed.\nTan xigta warbixinta siday u qoreen waxay tahay in ummada soomaaliyeed la kala fogeeyo si aysan weligeed isu aaminin, iyaddoo hadda ay soo muuqatay rajo ah in awooda wadanka loo siman yahay qabiilkastana uu ku qanacsan yahay in qofkii dadka wax u tarya hogaanka qabto ayaa tani u muuqataa mid markale dadka la isaga horkeenayo. Waayo ma jirto xaq gaar ah oo Shariif Xasan u diidaya inuu madaxtinimo u tartamo.\nWaxaa ka muuqata warbixinta in Itoobiya isku dayday in Cumar Cabdirashiid oo ah raysalwasaaraha hadda iyo madaxweyne Xasan Sheekh ay si wada jir ah u wada ololeeyaan, qofkastana booskiisa haysto, taasna uu diiday Cumar Cabdirashiid iyadoo ku eedaynaysa wadamo shisheeye inay ka danbeeyaan.\nWarbixinta waxaa kale oo wax looga sheegay xubnaha baarlamaanka cusub oo lagu tilmaamay kuwo aan lahayn khibrad siyaasadeed, dhalinyaro xamaasadaysanna u badan. Haddaba warbixinta sidan loogu kala fogeynayo dadka Soomaaliyeed waxay muhiimadeedu tahay in Xasan Sheekh markale uu soo noqdo ay aad u taageerayso, ujeedka loo qorayna waa uun aragtidaas Ethiopia ee ku salaysan in Xasan Sheekh markale ku soo noqdo kursiga ay ka shaqayso.\nHaddii Ethiopia qabiilka Hawiye u rabto kursiga madaxweyne nimada may sheegin cid kale oo ay taageeri karto oo ay soo bandhigtay, kana tirsan qabiilka Hawiye. Taas bedelkeed waxay xustay in dadka Soomaaliyeed ka daaleen xukunka qabiilka Abgaal ku soo noqnoqday. Hadday run sheegayso maxay u oran wayday Habargidir wakhtigaan iyadaa u xaq leh ee ha loo dhiibo, xukunka wadanka waayo waa dad Soomaaliyeed oo wax qabad leh.\nArrimaha kale ee warbixinta ku qornaa waxaa ka mid ah in qabiilka Hawiye uu cuqdad ka qaaday taliskii Siyaad Barre oo ay hor boodayeen qabaa’ilka Daarood ee kala ah Mareexaan, Ogaadeen iyo Dhulbahante, taasna ay tahay tan markasta ay uga soo horjeesanayaan in qof Daarod ahi markale xukunka qabto.\nAkhristow markaad isku soo duubto warbixintu waxay cadaynaysa sida dhibaatada leh ee Ethiopia markasta oo qaranimo soomaaliyeed soo muuqato ay u kala xod xodanayso dadka, iyadoo ku dadaalaysa inay markasta lumiso wax kastoo midnimo ah oo u soo muuqata. Waxay kaloo Ethiopia gaar u cayrsanaysaa wadamada kale ee caalamka oo ay markasta iska xijinayso arrimaha Soomaaliya. Iyadoo waxaan hub ahayn aan wadanka soo gelin 40kii sano ee la soo dhaafay.\nMarka bulshada Soomaaliyeed ayaa looga bahan yahay inay ka koraan wararka khaldan ee markasta iyaga laga qorayo, dhibaatada arrimaha qawmiyadaha ee Ethiopia ka jira ayaa ka nacayb badan is jiidjiidka qabiilada Soomaalida u dhexeeya. Waayo Soomaalida waa wada nooshahay, weli kumay kala tegin quud iyo qaaraan oo waa dad is ah. Laakiin Siyaasiyiinteena ayaa ah dhibaatada ugu daran oo iyagu dadka qoraya warbixinada noocaan oo kale ah u raaricinaya qalbiga.\nQore: Axmed X. Jamac


Labadii Single Mother | Doodwadaag waa Danwadaag.\nLabadii Single Mother\nWaa laba hooyo. Waxay ka siman yihiin midabka madow. Waxay ka kala yimaadeen dhulal aad u kala durugsan bal se Qaddar Rabbi ayaa ku kulmisay inay daris ku noqdaan magaalo ka mid ah magaalooyinka Egland. Mid waxay ka timid jasiiradaha dhaca galbeedka badweynta Atlaantikada ee afka ingiriiska loogu yeero Caribbean ama West Indies. Afkeeda koobaad waa English inkasta oo ay ku hadasho af-guri( dialect) gobolkaa laga yaqaan misana ku noolaanshaha UK dhib badan kalama kulmin waayo dadka British ka ee ku nool UK iyo iyadu wax badan bay wadaagaan, Af, dhaqan guud iyo diin ba. Sidoo kale aqoonteedu waa dugsi sare ay u dheertahay dhawr xirfadood oo ay ku shaqaysan karto sida dhar tolidda, tima qurxinta…iwm. Iyada iyo odaygeedu waxay UK u soo haajireen todobaatameeyadii. Dabcan waxay raadinayeen xorriyad iyo nolol tayo dhaanta midda ka jirtay dhulkii ay ku noolaayeen, ubadkoodana waxay la doonayeen hadaf sare.\nNasiib darro nolosha UK ma noqon doolshe(cake) bisil oo cunid uun kaa rabta. Waxay la kawsadeen cunsuriyad, shaqo la’aan baahsan iyo cimilo qallafsan. Ma cadda sababaha qoyskeedu ku burburay waayo ka sheekeeyuhu ma uusan sheegin in odaygu dhintay iyo ay is fureen hase yeeshee waxaa sugan in ay noqotay Single Mother. Waxaa ku soo wareegay mas’uuliyadda korinta iyo xanaanaynta dhawr ilmood oo isugu jira wiilal iyo gabdho. Sanadihii hore waxay nolosha ku wadday is giijin iyo yaan lagugu wiirsan bal se waxay si lama filaan ah u dhex dabaalatay dhaqamada magaalada oo aad moodid in dhaqankaasi si gaar ah u soo dhaweeyo dadka dhaqanka magaalada ku cusub. Waxaa hareereeyey saaxiibo qosol joogta ah hiil uga dhiga kuna casuuma xaflado lagu soo bandhigo qoob ka cayaar balwadi la socoto. Waa goobo ragga iyo dumarku inta dhabankooda iyo dheehoodu dhaqan yahay ay iska naqaystaan.\nFrom party to party, habeen dibood iyo rag sidii shaararka la isugu baddalo ayaa nolol u noqotay. Markay muddo joogtaba ayay subax Axad ah inta carruurta u labisto u kaxaysaa kaniisad dadka madoobi Rabbi ku tuugaan, baaderigana ka codsataa in loo dambi dhaafo nolosheedana ay hagaajin doonto. Waa ballanqaad been ah oo iyada iyo wadaadkuba ogyihiin inayan suuroobayn bal se nafta lagu maaweeliyo. Carruurtii waxay baylah u noqdeen ma naxayaasha magaalada. Iyagoo yar yar ayaa noloshu ku qasabtay inay Gang members noqdaan. Waxay bilaabeen inay addoomo u noqdaan daroogada iyo kuwa qaybiyaba. Dagaalka, dacwadda iyo xabsigu waa u joogto. Markay waynaadeen waxay yeesheen muuqaal laga argagaxo. Waa uun dad mar walba caraysan cayduna tahay hubkooda ugu wayn. Ma yaqaanaan Aabahood, Xigto iyo Xigaal toona Xididna xisaabtaba uguma jiro. Ma naxaan mana naxariistaan.\nMa leh han adduun oo dhaafsiisan maxaad cuntaa, yaad u galmootaa iyo yaad khiyaantaa ama baaddaa. Qofkii ugu horreeyey ee dhibbane u noqday hab dhaqanka carruurtaa cirfiidyadu caynka waydaariyeen waa hooyadood. Ugama turaan gacan qaad, xatooyo iyo cay toona.\nHaweeneyda labaad waa hooyo soomaaliyeed. Ka sheekeeyaha sheekadu ma uusan sheegin qaabka ay dalka UK ku soo dagtay inay ahayd qaxooti iyo in odaygeedu ka shaqaynayey dalkan muddo hore. Sidoo kale ma uusan sheegin waqtiga ay soo gashay iyo sababta ay Single Mother ku noqotay, bal se waxuu u badiyey inay isku waqti ahaayeen haweeneyda hore maadaama carruurtoodu isku da’ ahaayeen. Sida raawiga sheekadu sheegay hooyadaan soomaaliyeed la qabsiga nolosha UK aad ayay ugu adkayd waayo waxay ahayd hooyo aan waxna qorin waxna akhriyin, dhaqan iyo diin na aan la wadaagin bulshadii ay la soo degtay. Waxaa u sii dheer cimilada qallafsan. Waxay markiiba dareentay inaan noloshu xabxab ahayn dadkuna ay ku jiraan halgan adag. Waxay kaloo dareentay inay ku nooshahay jasiirad sidii Robinson Crusoe.\nAdeega iyo kaalmadu way jiraan laakiin inaad doonatid mooyee iyagoo soconaya kuu iman maayaan. Suunka ayay dhexda ku xiratay. Waxay meel iska dhigtay haasaawe. Waxay jadwal nololeed u dajisay ubadkeedii. Marka ay iskuulka ka yimaadaan waxa ay u kaxaysaa madarasa Quraanka laga barto oo ay leeyihiin dad Aasiya ka soo jeeda. Inta ay dugsiga ku jiraan labo illaa saddex jeer bay soo dul meertaa. Macallimiinta oo aan xiriir afeed ka dhaxayn way garteen sababta hooyadu ugu soo laalaabanayso dugsiga waxayna si kal iyo laab ah u caawiyeen carruurtii. Maalmaha dugsigu xiran yahay waxay u kaxaysaa maktabada. Inta maktabadu furan tahay waxay carruurta ku qasabtay inay halkaa buugta ku akhriyaan. Tiro buugaag ahna horay ayay ugu soo qaadaa. Bani’aadan isma af garan waayee waxay la hadashay shaqaalihii maktabada iyada oo ka codsata in mar kasta la siiyo carruurteeda buugaag ka duwan kuwii ay horay u akhriyeen iyaguna way la qaateen.\nXiriirka ay la leedahay jaaliyadda soomaalida aad ayuu u yar yahay rag iyo dumarba. Wax sanaduhu is guraanba wiilkeedii curad ayaa buundo sare ka keenay Imtixaankii A levels waxana isla markiiba u soo jawaabay oo aqbashay jaamacad sumcad sare leh.\nSheekadan waxaa dhawr goobood kaga sheekeeyey nin u dhashay waddamada Karibbean oo ka shaqeeya arrimaha bulshada (social worker). Waxa uu caawin jirey labada reerba laakiin raadayn wayn ayay ku yeelatay natiijada ubadka ay soo saareen labadaa Single Mother. Waxa uu ku daray in wiilka curad ee soomaaliyeed uusan ogayn in hooyadiis ayan waxna qorin waxna akhriyin, wuxuuna ogaaday isaga oo jaamacadda bartanka kaga jira! Mar la waydiiyey maxaad ku sababaynaysaa qisadan waxa uu ku soo koobay “ilaalinta dhaqanka” waxa uu yiri “Annagu(Karibbean) ma lihin dhaqan aan ilaalino”.\nAniguna waxaan u hibeeyey sheekadan oo aan naash naashkeeda leeyahay uun Single Mother ka soomaaliyeed ee sababo awoodeeda ka baxsan ku noqotay Single Mother bal se soo saartay ubad soomaaliyeed oo lagu faani karo. Way jiraan kuwo simbiririxday Eedda se yaa leh? Yaa mas’uul ka ah carruurta soomaaliyeed ee xabsiyada buux dhaafiyey?\nQoraa: Burhaan Cali


CC oo rajo xun muujiyay iyo 4 qodob oo uu soo.. | Caasimada Online\nHome Warar CC oo rajo xun muujiyay iyo 4 qodob oo uu soo..\nCC oo rajo xun muujiyay iyo 4 qodob oo uu soo..\nMuqdisho (Caasimada Online) – Wararka naga soo gaaraya magaalada Garoowe ee Xarunta maamulka Puntland ayaa sheegaya in Ra’isul wasaare Cumar uu soo bandhigay qodobada uu ka duulaayo inta uu ku guda jiro xalinta Dagaalka ka dhexeeya Maamulada Galmudug iyo Puntland.\nRa’isul wasaare Cumar oo qorshihiisa ka hadlay ayaa sheegay inay u muuqato ifafaalooyin muujinkara in xal hordhac ah laga gaaro Dagaalka waxa uuna tilmaamay inay lama huraan tahay in labada dhinac ay gunta u xirtaan sidii carruurtooda looga badbaadin lahaa cawaaqibta dagaalka ka dhalankarta.\nRa’isul wasaare Cumar waxa uu sheegay in Ujeedka uu xalintaasi ka leeyahay uu u mari doono ilaa iyo 4 qodob, haddii uu ku guul dareystana uu arrintaasi u gudbin doono Madaxweyne Xassan Sheekh Maxamuud.\nQodobada uu Ra’isul wasaare Cumar sheegay inuu cuskanaayo ayaa waxaa kamid ah:-\n1- Sidii loo damin lahaa colaada haddii ay tahay adeegsiga Hubka ama afka.\n2-Sidii loo baabi’in lahaa duruufaha keeni kara dagaalka , ciidankana lagu kala qaadi lahaa.\n3-Sidii loo soo celin lahaa dadkii ka qaxay Gaalkacyo.\n4-In la sameeyo guddi ka shaqeeya xalinta wixii dhacay, kana shaqeeya xal guud oo la helo.\nWaxa uu Ra’isul wasaaraha sheegay in durbadiiba uu la kulmaayo culeysyo ka heysta dhanka labada maamul oo midba midka kale ku xaaraya howsha.\nRajo aan leysku haleyn karin ayuu ka muujiyay kulamada uu hadda la qaadanaayo dhanka Maamulka Puntland, inkastoo garabka kale ay iyaguna yihiin kuwo diidan.\nLama saadaalinkaro guusha iyo guul darada uu Ra’isul wasaare Cumar kala soo hoyan doono dhanka labada maamul, walow sheekadu ay tahay Baroortu orgayga ka weyn.


DVD shawladda Audio\n> Resource > Video > Sidee Waraaqda Audio From DVD A\nWaxaan u malaynayay ma ahan markii ugu horeysay ee aan maqlay qaar ka mid ah heesaha ama soundtrack on DVDs iyo dareensan sida aan doonayaa in aad u! Si kastaba ha ahaatee, waa adag tahay in ay helaan software habboon in shaqo in nagu samayn karaa. Iska daaya diinta audio soo galeen file regelingen ah. Si kastaba ha ahaatee, ku Wondershare Video Converter Ultimate samayn karto oo dhan in aad u!\nDhab ahaantii, waxa ay samayn karaan wax badan oo dheeraad ah, sida abuurista gurmad ah ee DVD aad, badbaadin gasho file image ISO, waxaa loogu badalo u playbacks on kombuyuutarrada gacanta iyo soo bixi online videos. Waxa kale oo aad edit karaa faylasha video iyo sidoo kale qabsadaan goobaha ay sida ay video baahidaada. Waa DVD shawladda ugu fiican audio aad u!\nTalaabada 1: geliyaan DVD aad\nWaxaad doonaa si toos ah si toos ah u badalo 's menu ugu weyn marka aad bilaabay Video Converter Ultimate ah. Sidaa darteed, fadlan hubi in aad naftaada navigated xagga daaqaddii Gubashada ka hor inta aad geliyaan DVD aad. Haddii DVD videos aad ku kaydsan yihiin in softcopies, waxaad samayn kartaa dar Faylal ay Author deegaanka buugga fayl ama kaydinta dibadda in ay ku xirnayn. Haddii kale, riix kaliya DVD Load in aad is geliso aad DVD disc jirka.\nTalaabada 2: Edit DVD aad (optional)\nWaxaa jira ah Edit icon si aad uploaded video files ama DVDs in aad u horseedi doonta shaashada tafatir sida hoose. Haddii aad u baahan tahay oo kaliya inay soo saaro dherer gaar ah oo music ama soundtrack ka DVD ah, si fudud u isticmaali muujinta calaamadeysanayaan goo in editor dhisay-in. In nooca ugu dambeeya ee Video Converter Ultimate ah, aad haatan dooran kartaa in mid uun ay tirtirto ama sii qaybo la soo xulay ay ku daray calamado dhowr ah isku mar.\nTalaabada 3: Waraaqda iyo badalo DVD maqal ah si file regelingen\nKa dib markii in, wuxuu kuu qaadi karaa si loogu badalo DVD maqal ah soo bixiyay in la file regelingen ah sida aad u rajeeyay. Kale oo ka duwan qaabka file regelingen ah, waxa kale oo aad dooran kartaa in aad u badbaadin sida MP3, M4A ama qaabab kale file maqal ah in ay taageero u Converter Video ah Ultimate. Hadda waxaad riixi kartaa ka badalo badhanka! Si fudud u soo ceshano aad file maqal ah la gediyay adigoo gujinaya fariin pop-up in uu ugu qoran shaashada mar way dhamaatay ah.\nFeature kale: Download ka online\nTag Download suuqa kala 's, riix URL + dar ka dibna nuqul ka-iyo-paste URL ka video ee sanduuqa pop-up ah (khaanadda URL ee). File ayaa bilaabi doonaan in ay soo bixi marka aad riixi OK . Markaas, guji Dhameyso on navigation Murayaad aad bidix ee gacanta ee dooro Beddelaan inay ka icon fallaadhii ku fog-xaq file ka soo dejisan. Waxa aad ku celin kartaa Tallaabada 1 ilaa 3 sida kor ku xusan si loogu badalo files si ay wax soo saarka qaab doorbidayso aad.\nDVR-MS Converter: Beddelaan DVR-MS in qaab kasta, oo ay ku jiraan DVD


Maareeyaha Dekedda oo Ku Guuleystay inuu Dalka Keeno Qalabyo Casri ah oo wax-weyn ka Taraya Baahidii Dekedda Berbera Iyo Noocyada uu ka Kooban yahay…\nThursday December 28, 2017 - 04:21:27 in Wararka by Super Admin\nBerbera(Xogreebnews)-Maareeyaha Dekedda Caalamiga ah ee Berbera Eng. Siciid Xasan Cabdilahi, ayaa ku guuleystay inuu Marsada Magaaladda Berbera kusoo Kordhiyo Qalabka muddo dheer loo haraadanaa, kaasoo hadda soo gaadhay Dekedda, isla markaana maalmahan fooda inaggu soo haya si toosa loo soo bandhigii doono, loona hawlgelinayo. Qalabkan cusub ee hadda soo gaadhay gudaha Dekedda Berbera, ayaa la sheegay inay kamid yihiin qalabka lagu dejiyo containerska oo laba nooc ah, kaasoo dejinaanaya laba-laba container iyo cagaf-cagafyo, weliba qalabyo kale oo kala duwan.\nQalabkan kala duwan ee soo gaadhay Dekedda Berbera, ayaa waxa keenay Shirkadda DP World ee gacanta ku haysa Marsada caamiga ah ee Berbera, iyadoo uu Maareeyaha mudada yar joogay faraca Somaliland maamusho ee Dekeddu Eng. Siciid Xasan Cabdilahi uu in muddo ahba si weyn ugu hawlanaa soo dedejinta qalabkan, isagoo geed-dheer iyo mid-gaabanba u fuulay sidii qalabkani dalka usoo gaadhi lahaa, kana soo horumarilahaa Xiligii ay qorshaystay shirkadda DP World.\nDekedda Magalaadda Berbera, ayaa baahi-weyn oo aan la soo koobi Karin u qabtay Qalabkan cusub, iyadoo ay xiliyo kala duwan shaqada dekeddu isu taagi jirtay, marka uu xummaado hal-xabo oo Wiishka wax lagu dejiyo ah, kaasoo keliffaayey inay xilliyadda qaarkood todobaadyo la isku xannibnaado, hase-yeeshee Maareeyaha Dekedda Eng. Siciid Xasan Cabdilahi oo muddo saddex bilood ah hayey xilka, ayaa raadiyey xalal badan oo ay kusoo shaqaynaysay dekeddu, isagoo dhinaca kale ee DP World amar ku siiyey inay deg-deg Dekedda u keenan qalabka Containerska roga.\nTallaabadan, ayaa waxa ay kamid noqoneysaa waxqabadka iyo guulaha lama ilaawanka ah ee Maareeyaha Dekedda Berbera Eng. Siciid Xasan Cabdilahi uu gaadhsiiyey Dekedda Berbera mudadii yarayd ee u xilka hayey, iyaddu ay al-baabaddu u xidhnaayeen isla markaana aanay jirin wax shaqo ah oo ka socotay intii aanu xilka la wareegin. Waxana xusid mudan inay dekedda xilligaas hore ka jirtay rabshado kala duwan iyo xiisaddo aan maaro-loo hayn xilligii maamulkii isagga ka horreeyey, kuwasoo kala ahaa gadood shaqaale oo lagu diidana gacanku haynta Dekedda ee Shirkadda DP World, Xuquuqda shaqaalaha Dekedda, khilaaf ka dhex-taagnaa Gacantada iyo DP World iyo weliba diidmo dhinaca deegaanka ah oo DP World ah.\nHase-yeeshee dhamaan khilaafyadaas, ayaa waxa so oaf-jaray Maareeye Siciid Xasan Cabdilahi, kaasoo muddo saddex bilood ka yar kusoo afmeeray ilaa shan khilaafaad oo xasaasiya, soona celiyey wada-shaqeyntii ganacsatada iyo DP World, isagoo waqti xaadirkan guul muuqata oo laba ilaawan ah ka gaadhay inuu Shirkadda DP World ku khasbo keenista qalabkan cusub oo baahi aan la qiyaasi Karin qaranka Somalilan u qabay.


October 23, 2019 by aminawehelie\nArbaco, 23th October, 2019 – AMW-\n39 qof oo meyd ah ayaa laga dhex helay gaari weyni oo nooca xamuulka ah oo kunteenerada jiida, goob baabuurta xamuulka la dhigo oo ku taal gobolka Essex ee dalka Britian.\nBooliska ayaa u yeeray gawaarida xaaladaha degdeg ah la tacaala, saacadu markeey ahayd 1.40am ka dib markeey ka heleen, goobta baabuurta xamuulka la dhigo ee Waterglade 39 qof oo meyd ah, oo ay ku jiraan caruur iminka uun qaan-gaartay.\nBaritaan ka dib waaa isla goobta lagu cadeeyey in dadka oo dhami dhinteen, isla markaasna waxaa xabsiga loo taxaabay, nin 25 jir ah oo gaariga xamuulka ah waday, kaasoo looga shakiyey in uu masuul ka yahay, geerida dadka.\nGaariga xamuulka ahi ee konteenerka meydka dadka laga dhex helay jiidayey ayaa ka yimid dalka Bulgaria, wuxuuna ka soo galay Britian Holyhead oo ku taal gobolka Wales, maalintii Sabtidii la soo dhaafay.\ntaliyaha booliska gobolka Essex, Andrew Mariner ayaa sheegay in dad fara badani naftooda waayeen, booliskuna uu sii wadayo baaritaanka ilaa laga ogaado, sida wax u dhaceen, wuxuuna intaas ku daray, in ay iminka wadaan dadaal ay ku aqoonsanayaan meydadka, qof qof.\nTan iyo intii ay UK ku dhawaaqday in ay ka baxeyso Midowga Yurub, waxaa batay dadka ka imaanaya Yurub inteeda kale, oo soo tiigsanaya, in ay UK soo galaan.\nPrevious Suxufi reer Kurdistan ah, xaaskiisa iyo wiil yar oo ay dhaleen oo geeriyooday.\nNext Daadad ku fatahay gobollo ka mid ah Biritan: